Dan online - Sarena strana: - 2019-11-16\nSarena strana - datum: 2019-11-15 KONCERT „NOVIH FOSILA” VEČERAS U CENTRU SAVA\nGrupa „Novi fosili” Slave pola vijeka muzičke karijere\nRijetko koji muzičar ima moć nakon 50 godina postojanja da na jednom mjestu okupi toliko različitih generacija kao što to može grupa „Novi fosili”. Pola vijeka bogate muzičke karijere iznedrilo je hitove koji za mnoge predstavljaju fragmente uspomena na prve ljubavi, stara prijateljstva, mladost i mnogobrojne lijepe i manje lijepe trenutke u mozaiku njihovih života, a koji se i danas slušaju sa istim žarom. Nostalgiju proteklih vremena oživeće Sanja, Marinko i Zec 15. novembra u beogradskom Centru Sava, gdje će ispričati „Priču o 50 godina grupe „Novi fosili”.\n- Veselimo se dolasku u Beograd i uzbuđeni smo zbog koncerta. Pripremili smo poseban program, posebne goste i sve je spremno da dostojno proslavimo ovaj veliki jubilej - 50 godina grupe „Novi fosili”. Prošli smo zajedno toliko toga i radosni smo što je ispred nas još jedna ovako velika avantura - rekla je Sanja Doležal.\nNa ovom nastupu publiku očekuju bezvremenski stihovi poput „Da te ne volim”, „Šuti, moj dječače plavi”, „Košulja plava”, „Nebeske kočije”, „Kad budemo ja i ti 63”, a veče će uz Sanju Doležal, Marinka Kolnaga i Vladimira Kočiša Zeca upotpuniti i mnogi bivši članovi benda, kao i gosti iznenađenja.\nPriča o „Novim fosilima” ne može se u potpunosti ispričati bez da se spomenu ili uključe svi oni koji su ih kroz proteklih pola vijeka zajedno stvarali, a uz nekadašnje članove grupe, Sanji Doležal na pozornici će se pridružiti i jedno novo lice - njena ćerka Lea koja će sa majkom izvesti pjesmu „Majčine oči”.\nSanja, Zec i Marinko potvrdiće da su jedan od rijetkih muzičkih sastava koji može na jednom mjestu da okupi toliko različitih generacija i ujedini ih u ljubavi prema muzici koja ni nakon pola vijeka ne blijedi u svojoj popularnosti.\nVoodoo nisu „isprani”\nDžon Ledžend najseksepilniji čovjek\nŽivot kao prevara\nCrna Gora ne ide na Eurosong 2020.\nMuzička ispovijest Blanke Došen\n„Dišem za nas” donosi brojne hitove\nOd roka, do popa i fanka\nSlave pola vijeka muzičke karijere\nNovim izazovom do Atine\nSevdah poklonila publici\nAna Petrušić spremna za novu lentu\nKeba snimio spot za „Bulevare“\nArsenal u trci za najbolji mali festival\nSi dens ponovo nominovan za najbolji


Promovisan novi sajt privrede Valjeva 18.07.2014\nSajt kao kruna aktivnosti za privlačenje investitora?\nZone za investiranje na području grada, lokalne olakšice, podsticaji i subvencije koje investitori mogu ostvariti, najvažniji projekti koji su urađeni, koji su u toku ili koji se planiraju, samo su... · 1 komentar\nDobrovoljno davanje krvi 18.07.2014\nU okviru letnje kampanje dobrovoljnog davanja krvi transfuziomobil Instituta za transfuziju krvi Srbije stigao je u Valjevo. Akcija traje do 16 časova, a novi transfuziološki autobus koji je...\nBiografski leksikon Valjevskog kraja 17.07.2014\nObjavljeno oko 1.800 biografija znamenitih ličnosti\nNa današnji dan 1996. iz štampe je izašla prva sveska Biografskog leksikona Valjevskog kraja, čiji je urednik novinar Zdravko Ranković, osnivač i vlasnik ID Kolubara. Nedugo zatim, u sali Valjevske...\nSaopštenje policije 17.07.2014\nValjevska policija uhapsila je D. A. (26) i S. P. (27) iz Valjeva zbog sumnje da su trgovali drogom, odnosno nezakonito posedovali oružje i municiju. Po nalogu višeg tužioca njima je određeno... · 1 komentar\nKako grad finansira informisanje? 17.07.2014\nZa informisanje u budžetu 11, 3 miliona dinara\nKonkurs za finansiranje i sufinansiranje projekata u oblasti javnog informisanja iz budžeta grada Valjeva objavljen je danas. Po okončanju konkursa, koji traje do 1. avgusta, sastaće se Komisija...\nPoseta Pfafenhofenu 17.07.2014\nPetnaest godina prijateljstva dva grada\nNa poziv udruženja „Prijateljstvo sa Valjevom“ iz Pfafenhofena, grupa od 14 učenika valjevskih srednjih škola boravila je u tom bavarskom gradu od 5. do 14. jula. Deca su imala priliku da saznaju...\nProtest Udruženja boraca 16.07.2014\nTraže ostavku načelnika policije i javnog tužioca\nPredsednik Udruženja boraca ratova 1990. i odbornik u Skupštini grada Ljubomir Bradić zatražio je ostavku načelnika Policijske uprave Saše Markovića i javnog tužioca Nenada Marinkovića. · 4 komentara\nOrganizatori zadovoljni koncertom 15.07.2014\nOrganizatori koncerta solidarnosti na kome su nastupili grupa „Neverne bebe“ i valjevski bendovi zadovoljni su odzivom Valjevaca. Prikupljeno je 300.000 dinara namenjenih za saniranje posledica...\nPljačka na Zapadnom polju “Kolubare” 15.07.2014\nOdneto tri miliona dinara\nDanas je opljačkano isplatno mesto na površinskom kopu Tamnava – Zapadno polje RB Kolubara, u Radljevu kod Uba, a maskirani napadači su odneli oko tri miliona dinara.


Kurs pojeo korist\nDatum kreiranja ponedeljak, 30 jul 2012 08:42\tAutor Gde investirati/ Novosti\tZbog slabog dinara, kreditni dužnici nemaju dobrobit od pada kamata. Kurs pojeo korist. Euribor početkom godine bio 1,76 odsto, sada je 0,735 procenata\nCENA kredita vezanih za evro pada, pošto pada evropska kamata koja je njen sastavni deo. Međutim, uprkos niskom euriboru koji ne dostiže ni jedan ceo procenat, dužnici u Srbiji teško mogu da osete veću korist od niže rate u evrima. Razlog je devizni kurs, koji je u odnosu na isti dan prošle godine veći za čak 12 dinara po evru.\n- Sosijete ženeral banka kod kredita sa promenljivom kamatom, vezanih za evro, primenjuje šestomesečni euribor, a usklađivanje se vrši svakog meseca. Tako korisnici ovih zajmova svaku promenu osete već prilikom plaćanja prve naredne rate - kaže za "Novosti" Miroslav Rebić, član izvršnog odbora banke. - Rate ovakvih kredita stalno su opadale u proteklom periodu. Tako, na primer, rata stambenog zajma, plasiranog u februaru 2008. godine, u aprilu te godine iznosila je 383,3 evra, dok je u aprilu ove godine bila 314,65.\nRebić ističe da pad kamate, a samim tim i rate u evrima, svakako ide u prilog klijentima, ali, nažalost, zbog kretanja vrednosti evra, taj pad ne osećaju na svojim ratama u dinarima.\nU konkretnom primeru, klijent banke je svoju ratu u aprilu 2008. godine platio 31.016 dinara, a u aprilu ove 35.118 dinara, iako je rata u evrima čak 68,65 evra niža! Sada, u julu, zbog pada euribora rata ovog kredita je još pala: na 309,14 evra, što u dinarima iznosi još više: čak 35.534 dinara.\nI Unikredit banka rate svojih stambenih zajmova vezuje za šestomesečni euribor, ali kamatu usklađuje samo dva puta godišnje, 8. februara i 8. avgusta.\n- Poslednje usklađivanje kod stambenih kredita izvršeno je 8. februara i tom prilikom zabeležen je pad kamatne stope - rečeno je "Novostima" u ovoj banci. - S obzirom na to da je vrednost šestomesečnog euribora sa 1,76 odsto, koliko je iznosila prošlog avgusta, 8. februara pala na 1,377, zabeležen je i pad kamatne stope. Tako je i mesečna rata za klijenta koji otplaćuje stambeni kredit od 50.000 evra, na rok od 25 godina, pala za oko 12 evra u odnosu na 8. avgust lane.\nTrenutno, ova evropska kamatna stopa je na nivou od svega 0,735 procenata. Bankari u Unikreditu procenjuju da će, ukoliko se vrednost zadrži na ovom nivou, naredna rata ovog klijenta biti za 33 evra niža od dosadašnje.\nUKUPNI problematični krediti bankarskog sektora u Srbiji, odnosno krediti sa kašnjenjem u otplati dužim od 90 dana, na kraju prvog tromesečja ove godine iznosili su 387,5 milijardi dinara i činili 20,4 odsto ukupno odobrenih kredita, objavila je Narodna banka Srbije.\nApsolutno i relativno povećanje problematičnih kredita je nastavljeno tokom prvog kvartala ove godine, i to za 44,9 milijardi dinara. To je za rezultat imalo povećanje nivoa pokazatelja problematičnih kredita za 1,4 procentna poena u poređenju sa krajem prethodnog tromesečja.


Rijeka Vezišnica najzagađeniji vodotok - PV Informer Rijeka Vezišnica najzagađeniji vodotok - PV Informer\nRijeka Vezišnica najzagađeniji vodotok\n8 mjeseci pre 241 pregleda Izvor: dan.co.me\nU Informaciji o stanju životne sredine na prostoru opštine Pljevlja za 2018. 2019. godinu navedeno je da je rijeka Vezišnica ubjedljivo najzagađeni vodotok. Naime, u rijeku Vezišnicu ulivaju se otpadne vode iz Termoelektrane, a kontrola kvaliteta vode vrši se na njenom ušću u Ćehotinu. Samim tim i vode Ćehotine su najzagađenije u dijelu toka ispod gradske zone, odnosno od ušća Vezišnice.\nStanje kvaliteta vode je daleko od željenog i samo 26,6 procenata vode je u propisanoj klasi, tako je ovaj vodotok i dalje procijenjen kao najzagađeniji. Na ovaj vodotok najviše utiču otpadne vode Termoelektrane, ljudske aktivnosti duž njenog toka i mali vodostaj – navodi se u Informaciji o stanju životne sredine i ističe da kada je u pitanju rijeka Ćehotina zagađivača ima i iznad gradske zone, ali je ono ipak najveće ispod gradske zone kao i na lokaciji Gradac.\nPodaci govore da je Ćehotina ugrožena kanalizacionim i vodama Vezišnice. Prosječno, njene su vode ugrožene u 62,5 odsto slučajeva – navodi se u izvještaju i ističe da je problem i to što se na obalama Ćehotine nalaze velike količine otpada, posebno na lokacijama ispod gradske zone.\nVode Ćehotine, kao i prethodnih godina, na dionici Gradac imaju loš izgled, osjeća se neprijatan miris i primjećuje se velika količina otpada – navedeno je u izvještaju.\nZa izvršnog direktora Sportskog ribolovačkog kluba „Lipljen” Vasa Kneževića situacija bi trebala da se popravi kada se izvrši ekološka rekonstrukcija Termoelektrane. Knežvić naglašava da se u naredne dvije godine moraju učiniti napori koji bi doveli do vidljivog poboljšanja na terenu kada je u pitanju kvalitet pljevaljskih vodotoka.\nU skoroj budućnosti očekujemo mnogo bolju ekološku situaciju na pljevaljskim vodama, za nekih dvije godine, kada bi trebalo da se izvrši ekološka sanacija Termoelektrane i izmještanjem Paleškog potoka u Borovičko jezero – kaže Knežević i pojašnjava da je neophodno sanirati i deponiju jalovine u Gradcu jer, kako ističe, ta deponija jalovine ruda olova i cinka na samoj obali Ćehotine stvara niz problema i izaziva zagađenje rijeke.\nSa remidijacijom jalovišta u Gradcu kao i sa odvajanjem fekalne i atmosferske kanalizacije, u cilju kvalitetnijeg rada sistema za upravljanje otpadnim vodama, smatramo da će se situacija značajnije popraviti – kaže Knežević.\nU izvještaju je navedno da je na području opštine Pljevlja zasad rijeka Voloder, koja se uliva u Ćehotinu u selu Brvenica, jedini nezagađeni vodotok, te da je rijeka Breznica, koja teče kroz gradsku zonu, ugrožena otpadnim vodama.\nRješiti pitanje Mjedeničkog potoka\nOno što još uvjek nije izdefinisano jesu otpadne-ocjedne vode sa eksploatacionog područja Rudnika olova i cinka „Šuplja stijena“, koje su najveći zagađivač Ćehotine u njenom donjem toku. Ovaj problem će morati da riješi ili eksploatator sirovina ili država, a na putu smo da se to izdefiniše – kaže Vaso Knežević i ističe da otpadne vode u Ćehotinu u ovom slučaju dolaze tokom Mjedeničkog potoka.\nTreba se popzabaviti i sa problemom čvrstog komunalnog otpada u rijekama, a tu je najveći problem plastika – naglašava Knežević.\n09.07.2020 5434 pregleda\n4.233.552 otvorena članka


On je na proslavi Bogojavljenja - krsne slave GO PDP Bijeljina u Dvorovima kod Bijeljine istakao da je važno da se na ovakav način okupljaju članovi, simpatizeri i prijatelji stranke.\n"Svakako da je iza nas jedna turbulentna i izazovna godina, koja je donijela određene dobre rezultate kad je riječ o PDP-u. Isto tako, to je godina koja nam pokazuje da i dalje treba insistirati da Republika Srpska bude ekonomski jača, da se maksimalno zalažemo i insistiramo da idemo ka demografskoj i moralnoj obnovi Republike Srpske", rekao je Borenović.\nOn je izrazio očekivanje da će ova stranka biti dovoljno dobro spremna za sljedeću godinu i lokalne izbore.\n"Navikli smo da u Bijeljini imamo dobre rezultate i uopšte ne sumnjam da će predsjednik GO u Bijeljini Slaviša Marković, zajedno sa našim ljudima, kojih ih je iz godine u godinu sve više i više, napraviti dobre rezultate", rekao je Borenović novinarima.\nMarković je istakao je da je obilježavanje Bogojavljenja tradicija duga 19 godina, kojoj i danas prisustvuje veliki broj članova i simpatizera stranke.\n"To je dokaz da PDP ovdje u Bijeljini uživa veliko povjerenje i birača i građana i da nas ljudi zaista podržavaju. Slava je prilika da se osvrnemo na godinu iza nas, jer su iza nas izbori na koje PDP u Bijeljini može da bude izuzetno ponosan", rekao je Marković.\nMarković, koji je i potpredsjednik PDP, ubijeđen je da će PDP u Bijeljini iz godine u godinu imati sve veću podršku.\nViše iz ove kategorije « Donirani inhalatori pedijatrijskom odjeljenju /VIDEO/ 31. januara Skupština povjerilaca o sudbini bijeljinske „Šećerane“ /VIDEO/ »


U Crnoj Gori u špicu sezone boravi nešto više od 15 hiljada turista, što je 92 odsto manje u odnosu na isti prošlogodišnji period, pokazuju podaci Nacionalne turističke organizacije dostavljeni Televiziji ...\nU Crnoj Gori u špicu sezone boravi nešto više od 15 hiljada turista, što je 92 odsto manje u odnosu na isti prošlogodišnji period, pokazuju podaci Nacionalne turističke organizacije. Hotelijeri i vlasnici turističkih apartmana kažu da su gotovo prepolovili cene , kako bi makar ...\nU Crnoj Gori u špicu sezone boravi nešto više od 15.000 turista, što je 92 odsto manje nego u istom periodu prošle godine, pokazuju podaci Nacionalne turističke organizacije dostavljeni Televiziji Vijesti. Hotelijeri i vlasnici turističkih apartmana kažu da su gotovo prepolovili ...\nU špicu sezone u Crnoj Gori boravi nešto više od 15 hiljada turista\nU Crnoj Gori u špicu sezone boravi nešto više od 15 hiljada turista, što je 92 odsto manje u odnosu na isti prošlogodišnji period, pokazuju podaci Nacionalne turističke organizacije dostavljeni Televiziji Vijesti.\nCRNOGORCI NE ZNAJU ŠTA ĆE OD SEBE! Grad u JEKU SEZONE pretvoren u pustaru: Turistima spuštaju cene ko ludi!\nU Crnoj Gori u špicu sezone boravi nešto više od 15 hiljada turista, što je 92 odsto manje u odnosu na isti prošlogodišnji period, pokazuju podaci Nacionalne turističke organizacije. Hotelijeri i vlasnici turističkih apartmana kažu da su gotovo prepolovili cene, kako bi makar ...


Softver za zaštitu novinara od špijuniranja |\nAmnesty International i druge organizacije su razvile softver za kompjutere da zaštite novinare i aktiviste od vladinog špijuniranja.\nBesplatni softver omogućava korisnicima da vide da li su njihovi kompjuteri pod nadzorom obavještajnih službi različitih vlada.\nProgram, nazvan Detekt, je napravljen isključivo za aktiviste za zaštitu ljudskih prava i novinare, čiji su kompjuteri redovna meta vlada, kazali su iz Amnesty Internationala.\n“Vlade sve više upotrebljavaju opasnu tehnologiju, koja omogućava da čitaju mailove aktivista ili novinara i automatski upale kameru ili mikrofon na nečijem kompjuteru“, rekao je Marek Marczynski iz Amnesty Internationala.\n“Oni upotrebljavaju tehnologiju u kukavičkom pokušaju da spriječe da zloupotrebe ne izađu na vidjelo“, dodao je on.\nU velikom broju država postoji opasnost da novinari i aktivisti sa osjetljivim informacijama budu uhapšeni, mučeni ili u krajnjem slučaju ubijeni.\nProgram Detekt je razvijen u saradnji sa organizacijama za zaštitu prava na internetu, Digitale Geselleschaft, Electronic Frontier Foundation i Privacy International.\nBesplatno se može preuzeti na stranici resistsurveillance.org i dostupan je na engleskom, španskom, amharskom, arapskom, italijanskom i njemačkom jeziku.\nDo sada se softver samo može upotrebljavati na operativnom sistemu Windows, a skeniranjem se utvrđuje da li se vrši nadzor nad kompjuterom.\n“Ako Defekt upozori na ‘infekciju’, može se pretpostaviti neko prati kompjuter i da on više nije siguran“, piše na internetskoj stranici.\n“Napadač najverovatnije može daljinski upravljati vašim kompjuterom, a ovo znači da nije samo u stanju da vidi vaše mailove i fajlove, nego da zna i šta tipkate“, dodaje se.\nDefekt je jedan od nekoliko softverskih programa koje su razvile neprofitine organizacija kako bi pomogle aktivistima i novinarima da izbjegnu nadzor državnih vlada.\nFondacija za slobodu štrampe nedavno je razvila program SecureDrop, koji omogućava tajnim izvorima da novinarima i medijskim kućama dostavljaju osjetljive informacije putem šifrirane konekcije.\nMnogi novinari su također počeli koristiti PGP šifrirane programe, koji štite komunikaciju između novinara i izvora.\nMnogi novinari i aktivisti također koriste Tor tehnologiju da sakriju tačnu lokaciju kada koriste internet.


Naleteo kolima na grupu dece na putu ka Bisernom ostrvu - Portal Moj Bečej - Bečejske opštine iz ugla građana!\nNaleteo kolima na grupu dece na putu ka Bisernom ostrvu\nTroje dece povređeno, jedno u teškom stanju\nVečeras oko 19 sati dogodila se saobraćajna nesreća u Bačkom Gradištu, na putu prema Bisernom ostrvu, u kojoj je povređeno, prema nezvaničnim informacijama, troje dece uzrasta oko 13 godina.\nPrema nepotvrđenim informacijama, automobil je naleteo na grupu od šestoro dece koja se kretala po putu. Troje dece je hitno upućeno u bolnicu u Novi Sad. Jedno od povređene dece, koje je podletelo pod automobil, u teškom je stanju, nezvanično saznajemo.\nPolicija je trenutno na terenu, a saobraćaj na putu prema Bisernom ostrvu se naizmenično odvija, saznajemo od ljudi koji su se u tom trenutku vraćali sa parcela u selo.\nInače, radi se o putu ka vikend naselju u parku prirode Biserno ostrvo, dužine oko dva kilometra, koji nije osvetljen.\nSrasno sta se desava i ova danasnja deca nerazmisljaju\nSta rade i gde se nalaze takodje i voraci moraju da budu oprezni.


GayEcho - Društvo: Molitve za spas heteroseksualaca\nMolitve za spas heteroseksualaca\n16. 08. 2012. | b92.net\nTagovi: Francuska religija gej brak homofobija b92.net\nIz Francuske katoličke crkve upućen je 15. avgusta poziv domaćim političarima da „slede svoju savest“ i zaštite heteroseksualnu tradiciju zemlje.\nPovodom obeležavanja velikog verskog praznika Uznesenja Blažene Device Marije, Francuska biskupska konferencija tražila je od sveštenika da čitaju molitve kojima pozivaju domaće političare da „slede svoju savest“ i odupru se zahtevima za odobravanjem gej brakova i prava homoseksualnih parova na usvajanje dece, prenosi agencija AP.\nTekst molitve sastavili su biskupi Francuske, oni koji su glavna opozicija predsedniku Fransoa Olandu. U molitvama koje su čitane u katoličkim crkvama širom Francuske, izražavala se želja da „deca prestaju da budu predmet želja i sukoba odraslih kako bi ona, u potpunosti, uživala u ljubavi i oca i majke“.\nKako javlja francuska nezavisna novinska agencija Sipa, neke katolički sveštenici ignorisali su "predloženu molitvu", dok su vernici pokazali podeljenost oko toga da li Francuska crkva treba da se uključi u politiku.\nGej brakovi i usvajanje teme su koje se već duže vreme nalaže u centru pažnje u Francuskoj. Predsednik Oland namerava da legalizuje gej brakove kao i da omogući homoseksualnim parovima da usvajaju decu.


Vesti online / Slobodno Vreme / Auto-moto / Da li vam je pri kupovini važno da li je automobil "made in China"?\nDa li vam je pri kupovini važno da li je automobil "made in China"?\nRanije su se kupci automobila u Srbiji delili na one koji kupuju isključivo nemačke automobile i sve ostale.\nU međuvremenu, sa globalizacijom i željom auto-kompanija da što više uštede, proces proizvodnje sve više se prenosi iz matičnih zemalja u druge države širom sveta.\nU Sjedinjenim Državama, koje su se decenijama ponosile svojom moćnom auto-indistrijom, takođe je došlo do promena u javnom mnjenju. Ranije su domaći proizvođači prilikom reklamiranja svojih modela igrali na kartu patriotizma, naglašavajući da je bitno kupovati automobile "Made in USA".\nMeđutim, u doba kada sve više svetskih proizvođača ima svoje fabrike u Americi, a modeli nekih američkih auto-marki se izrađuju u Meksiku ili Kini, stvari su se potpuno izmešale.\nNajnovija studija koju je objavio Autolist.com pokazuje da je za 53% Amerikanaca potpuno nebitno gde se proizvodi automobil koji voze ili nameravaju da kupe.\nSa druge strane, njih 39% smatra da je podatak o zemlji porekla automobila i dalje važan, dok je 8% neodlučno po ovom pitanju.\nIstraživanje se bavilo i stavom Amerikanaca o vozilima koja se izrađuju u Kini, a rezultati su takođe interesantni. Čak 49% ispitanih reklo je da to što na automobilu stoji oznaka da je proizveden u Kini nema nikakvog uticaja na njihovu odluku da li će ili ne kupiti to vozilo. U ovom slučaju, 30% anketiranih reklo je da će kinesko poreklo automobila uticati na oduluku o kupovini, dok je 21% neodlučno.\nKada je reč o onima koji su skeptični prema kineskim automobilima, 26% ispitanih tvrdi da ih brine njihov kvalitet, dok je njih 20% zabrinuto da bi kupovinom kineskog vozila ugrozili poslove radnika u SAD.\nIspitivanje koje je sproveo Autolist.com pokazalo je i da je oko polovine anketiranih Amerikanaca svesno da mnoge svetske, pa i američke kompanije (kao što su Volvo, Ford ili GM) svoje modele izrađuju u Kini, dok druga polovina ne zna za to.\nAUTO-MOTO Prodaje se poslednji automobil čuvene američke marke\nAUTO-MOTO "Samovozeći automobili će možda ubiti hiljade, ali će spasti desetine hiljada ljudi"\nAUTO-MOTO VIDEO: "Ruska zmija" opasno namučila Amerikance\nAUTO-MOTO Ovo može samo u Kini: Za 3 dana i 10.000 $ "odštampaće" vam auto


Snažno američko upozorenje Prištini u samo jednom tvitu – Krstarica\nSnažno američko upozorenje Prištini u samo jednom tvitu\nM. K. 5. maja 2019. 06:11\nAmerika nema nameru da prestane da kosovske Albance konstantno podseća na to da su tu gde jesu, zahvaljujući pre svega njima. To se da zaključiti i iz upozoravajuće poruke koju je ambasador SAD u Prištini Filip Kosnet poslao vlastima — da ne postavljaju za diplomatske predstavnike osobe koje su osuđene za ratne zločine.\nKosnet je ovu izjavu dao podstaknut činjenicom da je Sulejman Seljimi zvani Sultan, bivši komandant OVK, koji je osuđen za ratne zločine, ponovo imenovan za diplomatskog predstavnika Prištine u Tirani.\nDa li je samo ovaj čin izazvao američkog diplomatu, ili se iza svega krije i neka jača poruka iz Vašingtona upućena Prištini?\nPolitički analitičar Dušan Janjić, iz Foruma za etničke odnose, sklon je da veruje da u pitanju nije jedna, nego više poruka koje je Amerika ovim potezom poslala Albancima.\n„Moguće je da postoji promena odnosa SAD prema Ediju Rami i Hašimu Tačiju i da u tom kontekstu ide i ta reakcija. Druga je mogućnost da, ako postoji Specijalni sud za zločine OVK na čijem čelu je tužilac Amerikanac, američka ambasada podržava njegov rad. A taj rad se sastoji i u procesiranju komandanata bivše OVK“, naglašava Janjić.\nNaš sagovornik je siguran da je ovo bio jedan od načina da Amerika pokaže da daje podršku ovom sudu, i da se zločini iz perioda od 1999. do 2001. godine moraju procesirati.\n„Treće, što je takođe važna stvar, jeste činjenica da ovo nije prva američka poruka ovog tipa. Kosnet se ponaša drugačije od prethodnih američkih ambasadora na Kosovu jer ulazi u neka konkretna pitanja, čime očito zaoštrava pitanje autoriteta Amerike, jer je on u ovom momentu u Prištini izuzetno ugrožen. Prvo neuvažavanjem američkog stava koji se tiče taksi, zatim povlačenjem nekih poteza i oko formiranja same vojske Kosova“, navodi Janjić.\nNjega sve ovo ne iznenađuje i smatra da će američkih reakcija biti sve više:\n„Dakle, to su direktne poruke i Tačiju i Hardinaju da moraju da shvate da ne mogu da se zaklanjaju iza velike ljubavi prema Americi, a da rade po svojoj volji“.\nAmerički ambasador u Prištini Filip Kosnet postavio je pitanje na Tviteru: „Kakvu poruku šalje Kosovo svetu kada imenuje za svog ambasadora osuđenog ratnog zločinca? Da li to pokazuje poštovanje vladavine prava?“\nKosovski mediji su nedavno preneli da je Sulejman Seljimi, bivši komandant tzv. OVK osuđen za ratne zločine, imenovan za diplomatskog predstavnika Prištine u Tirani.\nSeljimi je 25. januara ove godine pušten na uslovnu slobodu, nakon što je proveo u zatvoru duže od pet godina. Uhapšen je 24. maja 2013. i kasnije ga je Osnovni sud u Mitrovici proglasio krivim za krivično delo ratnog zločina protiv civilnog stanovništva. Osuđen je na šest godina zatvora.\nPo puštanju na uslovnu slobodu, Seljimi je imenovan za političkog savetnika premijera privremenih prištinskih institucija Ramuša Haradinaja.\nBorović: Srbija ekonomski uspešnija samo od Albanije, BiH i…\nŠarović dovezao klozet ispred Skupštine grada: Vesićeva…\nObradović i Kuzović: Vučićeva vlast izdala suštinske dozvole…


Fiš fest: Kazan od 100 l za riblju čorbu i najljući sosevi\nTanjug 30. avgusta 2018. 21:22\nBEOGRAD – Riblja čorba, mediteranski specijaliteti, kao i sarajevske pite i ćevapi samo su deo menija ovogodišnjeg „Fiš festa“ koji je otvoren večeras na platou kod Kule Nebojša na Kalemegdanu.\n„Ova riblja čorba je kuvana sat i po, dva. U njoj ima šarana, soma i deverike. Ostale ribe nismo uspeli da upecamo, ali jako je fina. Za početak, sama boja pokazuje kakva je, a ovo je već treći kazan koji kuvamo“, rekao je on.\nOvogodišnji „Fiš fest“ otvorio je ministar trgovine, turizma i telekomunikacija Rasim Ljajić koji je rekao da to jedna od najvećih manifestacija u Beogradu, u oblasti gastronomije.\n„Mi nastojimo da ovu manifestaciju što je moguće više brendiramo i internacionalizujemo kako bi ona imala daleko veći značaj od nacionalnog i regionalnog“, rekao je Ljajić.\nKako je naveo, ove godine na „Fiš festu“ učestvuje oko 200 kuvara što je duplo više nego prethodnih godina.\n„To je jedan od dodatnih razloga zašto više moramo da radimo na ovoj manifestaciji i privlačenju što većeg broja turista“, istakao je ministar koji je obišao nekoliko štandova gde se prave riblji specijaliteti, prodaju ljuti sosevi i sarajevski ćevapi i pite.\nOtvaranju festivala prisustvovali su brojni posetioci, neki od njih su i zaplesali, a Toma i Jelica iz Beograda, koji su u braku već 50 godina, kažu da su na „Fiš festu“ bili i prošle godine.\n„Već smo probali pastrmke i dopale su nam se“, rekao je Toma koji je saglasan sa suprugom da je „Fiš fest“ jako lepa manifestacija.\nNa festival je došao i Zoran iz Pančeva koji kaže da mu je drago što će u muzičkom delu programa imati priliku da čuje bend „Apsolutno romantično“.\n„Ovo je prvi put da smo na ovom festivalu. Prodaja za sada nije loša, ali nadamo se da će biti još bolja“, rekao je on.\nZa ljubitelje pikantnog ukusa, pravo mesto je štand Jovana Zorića iz Zemuna kod koga se mogu pazariti razne vrste soseva, među kojima su najljući napravljeni od paprika „Karolina riper“ i „Trinidad moruga škorpion“.\n„Ovo nam nije prvi put da smo na ovom festivalu. Ove godine je bolje jer je vreme lepše i nadamo se da će tako biti svih dana manifestacije“, dodao je on.


POČETNA SPORT Ko su favoriti za osvajanje Evrolige 2021/2022\nJoš od 1957. godine, Evroliga postoji kao jedno od najprestižnijih košarkaških takmičenja koja okupira pažnju publike širom sveta.\nSvake godine se spekuliše ko su to favoriti i ko će na kraju sezone završiti na prvom mestu. Ukoliko pratite košarku i planirate da se kladite na pobednika Evrolige, savetujemo vas da izaberete jednu od kladionica koje su legalne u Srbiji.\nVerovatno vam je već poznato da je klađenje na Evroligu omiljeno među igračima u Srbiji, pa hajde da pogledamo ko su to favoriti nakon što je proteklo više od pola sezone.\nNa prvom mestu, i kao favorit od početka sezone, nalazi se Barcelona, a kvote koje kladionice nude na nju se kreću oko 3. Zatim, prate je Real Madrid i CSKA, a nakon njih Milano i Anadolu Efes. Sa druge strane, poslednje tri ekipe na dnu tabele su Žalgiris, Pantanaikos i Baskonia.\nNaša Crvena Zvezda trenutno je 13. na tabeli, nakon pobede nad Unics Kazan-om rezultatom 84:77. Izgleda da se ekipa konačno oporavila od pauze koja je bila prouzrokovana virusom COVI19. Kako će se Zvezdina pozicija na tabeli menjati, još ćemo da vidimo, ali nakon osvojenog Kupa i trijumfa nad Partizanom rezultatom 85:68, možemo očekivati polet i dodatnu motivaciju.\nIZVORESPORTS ODDS S.R.L.\nPRETHODNI ČLANAKOd danas kovid ambulante u Srbiji do 17 časova\nSLEDEĆI ČLANAKSZO odobrila Srbiji proizvodnju RNK vakcine\nPobeda Požarevljana pred derbi sa Radničkim


Predsednik Buš nominovao Negropontea za zamenika državnog sekretara\nPredsednik Džordž Buš je imenovao novog direktora obaveštajnih službi dok, nastavlja promene na najvišim položajima u svojoj administraciji. Predsednik prebacuje dosadašnjeg direktora obaveštajih službi Džona Negropontea na položaj zamenika državnog sekretara, a viceadmirala u penziji, Majka Mekonela, stavlja na čelo obaveštajnih organizacija. I jedno i drugo imenovanje tek treba da potvrdi Senat u kojem sada dominiraju zakonodavci iz Demokratske stranke.\nDo promena dolazi nepunu nedelju dana pre nego što predsednik Buš -- kako je sam najavio -- treba da obznani svoje nove ideje o ratu u Iraku. Buš kaže da će Negroponte, koji je bio američki ambasador u Iraku i u Ujedinjenim nacijama, igrati ključnu ulogu u oblikovanju američke inostrane politike.\n“Bogato iskustvo Džona Negorpontea, njegova izvrsna moć rasudjivanja i stručnost u ratu protiv terorizma učiniće ga odličnim zamenikom državnog sekretara.”\nNegroponte se ustvari vraća u Stajt dipartment jer je 1960. njegova diplomatksa karijera tu i počela. Ukoliko bude potvrdjen na novom položaju, Negroponte će, kako sam kaže, raditi sa Kondolizom Rajs koja se nalazi na čelu hiljada američkih i stranih državljana koji rade u preko 270 misija u inostranstvu.\n“Bez obzira li su oni u Bagdadu, Kabulu, na Kosovu ili drugde, ti profesionalci su u prvim redovima borbe za unapredjenje američke predanosti slobodi.”\nNegroponte je nepune dve godine bio direktor obaveštajnih službi, što je položaj utvrdjen posle terorističkih napada 2001. sa ciljem da se ostvari bolja integracija 16 civilnih i vojnih obaveštajnih agencija SAD. Na taj položaj predsednik Buš želi da postavi veterana pomorskih snaga, koji je svojevremeno bio direktor Agencije za nacionalnu bezbednost i najviši obaveštajni zvaničnik u Združenom generalštabu.\n“Budnost direktora nacionalnih obaveštajnih službi vrlo je važna u zaštiti američkog naroda. Admiral Majk Mekonel poseduje iskustvo, inteligenciju i karakter za taj položaj.”\nMekonel je poslednjih deset godina radio u privatnom sektoru kao konsultant za pitanja bezbednosti što će mu, kako kaže, pomoći da obavlja svoj posao u službi vladinih zvaničnika za koje su kvalitetni obaveštajni podaci od kritične važnosti.\n“Tim ljudima su svakodnevno neophodne pravovremene, korisne obaveštajne informacije. Pošto sam ceo svoj radni vek proveo u obaveštajnim krugovima čiji glavni zadatak je da pravu informaciju dostave pravim ljudima, blagovremeno i na pravi način -- radujem se povratku tom poslu.”\nPromene na pomenutim položajima su najnoviji u nizu poteza predsednika Buša posle odlaska sa položaja sekretara za odbranu Donalda Ramsfelda koji je bio meta oštrih kritika zbog načina vodjenja rata u Iraku.


Izvor: Radio Televizija Vojvodine, 02.Okt.2020, 11:52\nDugo najavljivani bokserski spektakl, večiti derbi između Crvene zvezde i Partizana, održaće se sutra u Beogradu posle 26 godina.\nOčekuju se vrhunske borbe kojima će zvanično poleti sa radom prvi TV kanal namenjen borilačkim sportovima " Arena Fight ", a šlager >> Pročitaj celu vest na sajtu Radio Televizija Vojvodine << večeri biće duel u 91+ kategoriji između Sanela Hasanovića (Crvena zvezda) i Dušana Veletića (Partizan).\n"Jedva čekam sudar sa Veletićem i daću sve od sebe da Zvezda pobedi", rekao je Hasanović.\n"Očekujem prvi spektakl za publiku. Jedva čekam da počnu borbe i da svi uživamo", rekao je Veletić.\n"Lokacija Trg Republike sama po sebi garantuje spektakl. Nema sumnje da je Nenad Borovčanin, predsednik Bokserskog saveza Srbije, oživeo plemenitu veštinu u našoj zemlji, a organizacija derbija je samo šlag na torti. Verujem u pobedu Crvene zvezde", rekao je Terzić.\n"Nadam se da će naši bokseri "tući" večitog rivala kao što mi to radimo u fudbalu sezonama unazad. Biću svim srcem uz naše borce kao i celo Sportsko društvo Partizan. Svaka čast za organizaciju BS Srbije na čelu sa Borovčaninom, boks ponovo živi", istakao je Vazura.\nPogledaj vesti o: Zvezdan Terzić, Večiti derbi, Zvezda - Partizan\nRTS: Bokserski derbi: Zvezda protiv Partizana posle 26 godina\nIzvor: B92, 02.Okt.2020\nGeneralni direktori Crvena zvezde i Partizana Zvezdan Terzić i Miloš Vazura oduševljeni su što će se večiti derbi u boksu održati prvi put posle 26 godina..."Lokacija Trg Republike sama po sebi garantuje spektakl. Nema sumnje da je Nenad Borovčanin, predsednik Bokserskog saveza Srbije, oživeo...


Dino Selimović iz Dohe: Informisao sam se o ulagačima iz Katara u FK Sarajevo - Klix.ba\nDino Selimović iz Dohe: Informisao sam se o ulagačima iz Katara u FK Sarajevo\n6.2.2013. u 10:59\nSelimović i Bevanda u Dohi\nDeseta generalna skupština Asocijacije evropskih klubova (ECA) održava se u Dohi, u Kataru, a među predstavnicima 153 kluba nalaze se i predstavnici FK Sarajevo Dino Selimović i Josip Bevanda iz Širokog Brijega.\nKako nam je rekao Dino Selimović, direktor FK Sarajevo, koji je jedini klub iz BiH s punopravnim članstvom i pravom glasa, na skupštini se razgovaralo o formatu evropskih klupskih takmičenja. Članovi ECA-e učestvovali su u istraživanju o trenutnom formatu evropskih takmičenja, Ligi prvaka i Evropskoj ligi. Trenutnom strukturom takmičena zadovoljno je 75 posto učesnika u anketi, dok 92 posto njih smatra da bi Liga prvaka i Evropska liga trebali nastaviti paralelno postojati. Zanimljivo je da 61 posto ispitanika pozdravlja ideju da pobjednik Evropske lige naredne sezone ima osigurano mjesto u grupnoj fazi Lige prvaka.\nNeizostavna tema je bio finansijski fair-play, pitanje s kojim se evropski fudbal ozbiljno suočava. Ovo pitanje svakako pogađa i klubove u našoj zemlji, koji imaju dosta finansijskih problema i s teškom mukom ispunjavaju uslove za licenciranje svake godine.\n"UEFA će po ovom pitanju biti rigorozna, a to se posebno odnosi na klubove koji troše više nego što zarade", rekao je Selimović za Klix.ba.\nDirektor FK Sarajevo iskoristio je priliku i za upoznavanje i druženje s predstavnicima drugih klubova s kojima je razmjenjivao iskustva. Selimović je razgovarao sa predstavnicima Dinama, Budućnosti, Širokog Brijega, Zete, Partizana, Zagreba...\n"Ostvarili smo direktan kontakt s predstavnicima Galatasarayja. Na gala večeri sam se informisao o ulagačima iz Katara u FK Sarajevo, kao i o poslovnim prilikama za kompanije iz BiH tokom Svjetskog prvenstva u Kataru 2022. godine", rekao je Selimović.\nMeđu zvanicama su bili i fudbalski velikani poput Luisa Figa, Edwina van der Sara, a svi učesnici i gosti će biti na prijateljskoj utakmici Španije i Urugvaja na stadionu Khalifa.


Rumunija: Deficit povećan u prva dva meseca ove godine\nRumunski trgovinski deficit (FOB / CIF) porastao je za 170,8 miliona evra u prva dva meseca ove godine u poređenju sa istim periodom 2019. godine i dostigao oko 2,6 milijardi evra, pokazuju podaci Nacionalnog instituta za statistiku (INS), objavljeni u četvrtak.\nZvanična statistika takođe pokazuje da je između 1. januara i 29. februara 2020. izvoz FOB iznosio 11.634 milijardi evra, a uvoz CIF-a dostigao 14.231 milijardu evra. U istom periodu izvoz je povećan za 2%, dok je uvoz porastao za 2,9% u odnosu na isti period prošle godine.\nPodaci INS pokazuju da je u februaru 2020. izvoz FOB iznosio 5.942 milijardi evra, dok je uvoz iz CIF-a dostigao 7.219 milijardi evra, što je rezultiralo deficitom od 1.277 milijardi evra. U odnosu na februar 2019. izvoz za isti mesec ove godine je porastao za 0,8%, a uvoz za 2,4%.\nDacia postepeno započinje proizvodnju\nDacia se postepeno vraća na posao od 21. aprila. To je u četvrtak objavila uprava fabrike Mioveni. Nakon razgovora i pregovora s upravom fabrike, usledila je najava prema kojoj fabrike platforme Colibasi rade od 21. aprila 2020./ibna


Uhićen šef policije Kurske oblasti na temlju optužbi za državnu izdaju -- Plodovi društva -- Sott.net\nPon, 22 Lip 2020 17:11 UTC\nFederalna služba bezbednosti (FSB) saopštila je da je priveden načelnik policijskog odeljenja jednog od okruga Kurske oblasti zbog sumnje da je počinio akt državne izdaje.\nKako se navodi, radi se o potpukovniku Dmitriju Aleksandroviču Borzenkovu koji je rođen 1981. godine.\nPrema podacima kontraobaveštajne službe, njega je u zavrbovala Služba bezbednosti Ukrajine, a šef policije je za njih "prikupljao i prenosio saopštenja koja predstavljaju državnu tajnu".\nNa osnovu člana o državnoj izdaji, njemu preti i do 20 godina zatvora.\nIz uprave navode i da će Borzenkov biti uklonjen sa funkcije i procesuiran u skladu sa zakonodavstvom.\nMediji navode da je Borzenkov radio na svojoj funkciji od 15. aprila 2020. godine, a pre toga je rukovodio jednim policijskim odeljenjem, takođe u Kurskoj oblasti.


Cecilia Miler, državni zdravstveni inspektor je objasnila: za putnike koji u Mađarsku dolaze iz zemalja iz žute ili crvene kategorije obavezan je četrnaestodnevni karantin, osim ukoliko ne pokažu dva negativna PCR testa. Oni koji ulaze u Mađarsku, nakon zdravstvenog pregleda na granici, dobijaju obaveštenje o obaveznom karantinu, kao i crveni letak koji su obavezni da istaknu na vrata stana.\nOnaj ko želi da izbegne karantin, po ulasku u zemlju treba da podnese molbu nadležnoj epidemiološkoj službi, ili u Budimpešti, okružnoj službi, po ceni od tri hiljade forinti. Podnosilac molbe nakon toga dobija termin i po tom osnovu može da napusti karantin i potraži izabrano mesto uzorkovanja. Rezultati testa dobijaju se posredstvom elektronske pošte ili se šalju kroz zdravstvenu službu na terenu, i o rezultatima testa podnosilac molbe treba da obavesti nadležne.\nOni koji dolaze iz zemalja u žutoj kategoriji, nakon prvog negativnog PCR testa mogu već da napuste karantin, ali su obavezni da urade i drugi test. Putnici iz zemalja iz crvene kategorije dužni su da ostanu u karantinu do dobijanja rezultata drugog testa.\nOd testiranja su oslobođeni oni koji po ulasku u Mađarsku na granici pokažu dva negativna PCR testa, koja su urađena u proteklih pet dana, u razmaku od 48 časova, ili potvrdu da su u proteklih pola godine preležali korona virus. Inspektorka je takođe dodala da stranici iz zemalja koje su u crvenoj kategoriji ne mogu da uđu u Mađarsku, dok se na strance koji dolaze iz zemalja žute kategorije, odnose ista pravila kao na državljane Mađarske.


Uskoro temeljni ugovor Crne Gore i SPC – Mladi Nikšića\nUskoro temeljni ugovor Crne Gore i SPC\nMinistar pravde, ljudskih i manjinskih prava Vladimir Leposavić rekao je da je Srpska pravoslavna crkva (SPC) jedina tradicionalna crkva, odnosno vjerska zajednica, sa kojom država nije prethodno sklopila temeljni ugovor o saradnji, ali da će se “uskoro otkloniti i ta diskriminacija”.\n“Ministarsto pravde, ljudskih i manjinskih prava, zajedno s pravnim ekspertima i predstavnicima Crkve, uspješno je obavilo dijalog i usaglasilo tekst budućeg sporazuma, pa su sada stvoreni svi uslovi da se ovaj sporazum potpiše”, rekao je Leposavić za Politiku.\nKako je naveo, imao je čast i posebno zadovoljstvo da učestvuje u tom dijalogu “jer su legitimna prava Crkve bila polazna osnova”.\n“Predstavnici ministarstva i Vlade Crne Gore prekinuli su praksu ucjenjivanja Crkve, brinući prevashodno o tome da temeljni ugovor bude u skladu s Ustavom i pravnim poretkom Crne Gore. To je ujedno i najbolji primjer sekularnosti i načela odvojenosti crkve i države, koje se zasniva na razumijevanju i saradnji”, rekao je Leposavić.\nU Nikšiću rođene dvije djvojčice


Solidarnost sa Sindikatom pravosuđa Srbije i zaposlenima u pravosuđu\nVi ste ovde: Početna Press centar Saopštenja za javnost Solidarnost sa Sindikatom pravosuđa Srbije i zaposlenima u pravosuđu\nDatum: 31 maj 2019\nUdruženje javnih tužilaca i zamenika javnih tužilaca Srbije izražava solidarnost sa Sindikatom pravosuđa Srbije i zaposlenima u pravosuđu. Protest koji organizuje Sindikat osvetljava problem na koji godinama ukazujemo.\nNaime, oktobra 2013. godine u naš pravni sistem uvedena je tužilačka istraga. Istraga predstavlja najobimniju fazu postupka, a prelazak ove faze postupka sa suda na tužilaštvo, zahtevao je dodatno angažovanje ljudskih resursa u tužilaštvima. Međutim, iako je tužilačka istraga u naš pravni sistem uvedena pre više od pet godina, do današnjeg dana nije obezbeđen dovoljan broj državnih službenika potrebnih za efikasnu istragu, odnosno efikasno sprovođenje zakona.\nPravilnik kojim se reguliše pitanje broja zaposlenih u javnom tužilaštvu, i koji je još uvek na snazi, donet je pre uvođenja tužilačke istrage i nikada nije menjan. Ovaj pravilnik je bio kreiran za vreme kada je tužilaštvo obavljalo upola manje posla. Činjenica je da ovaj pravilnik predviđa samo jednog zapisničara na tri tužioca, a da tužilac treba da sprovodi istragu svaki dan, a ne svaki treći dan. Za efikasno sprovođenje istrage, svaki tužilac mora da ima zapisničara, kao što je nekada svaki istražni sudija imao zapisničara.\nUkazujemo i na činjenicu da je veliki broj zaposlenih u pravosuđu angažovan na određeno vreme i da su takvim radnopravnim statusom zaposleni izloženi neizvesnostima i brojnim rizicima koji se reflektuju, kako na njih lično, tako i na efikasnost pravosuđa. Takođe, odnos broja nameštenika i državnih službenika, među zaposlenima u pravosuđu, predstavlja potencijalni problem po zakonitost pojedinačnih procesnih radnji u krivičnom postupku.\nStoga, pozivamo Ministarstvo pravde da razmotri mogućnost izmene Pravilnika o merilima za određivanje broja osoblja u javnom tužilaštvu, kako bi se ovaj podzakonski akt uskladio sa realnim potrebama tužilaštava posle uvođenja tužilačke istrage. Za efikasno pravosuđe nije dovoljno samo usvojiti ili menjati zakon, već i omogućiti uslove za njegovu efikasnu primenu.


BALKAN TV NOVI SAD\n[ 21/01/2021 ] Mirović i Fontana o intenziviranju saradnje Vojvodine i Lombardije\tEkonomija\n28/02/2020Redakcija BALKAN TVPolitika, Vesti0\nPredsednica Vlade Republike Srbije Ana Brnabić razgovarala je danas sa šefom Misije Međunarodnog monetarnog fonda (MMF) Jan Kes Martejnom o dosadašnjoj realizaciji reformskih ciljeva iz aktuelnog programa Instrument za koordinaciju politika, koji će se sprovoditi do januara 2021. godine.\nPremijerka je istakla da je 2019. godina završena sa odličnim ekonomskim rezultatima i dodala da je veoma zadovoljna privrednim rastom od 4,2 odsto, koji je mnogo veći od projektovanog. Visok privredni rast je nastavljen i ove godine, a prve procene pokazuju da je u januaru iznosio 6,5 odsto. Brnabić je rekla i da je Srbija uspela da zabeleži visok privredni rast uprkos brojnim izazovima, kao što su usporavanje ekonomija njenih najvećih spoljnotrgovinskih partnera – Italije i Nemačke, i uprkos taksama koje je uvela Priština.\nPredsednica vlade je naglasila i da je izvoz u IKT sektoru u prethodnoj godini bio približno dva puta veći nego u 2016. godine i da je iznosio 1,42 milijarde evra. Dodala je da je Vlada Srbije dokazala da su promene moguće, kao i da veruje da su se stvorili uslovi da IKT sektor još više raste u narednom periodu. Ona je istakla i da će u budućnosti prioriteti biti nastavak reformi u sektoru javnih preduzeća, kao i ulaganja u zaštitu životne sredine.\nJan Kes Martejn je istakao da je pozitivno iznenađen privrednim rastom koji je Srbija zabeležila u 2019. godini, s obzirom na to da je premašio projekciju MMF-a koja je iznosila 3,5 odsto. On je rekao da očekuje da će i 2020. godina biti dobra za Srbiju kada je reč o privrednom rastu.\nŠef Misije je naglasio da je dobro što Srbija ima stabilne finansije, jak bankarski sistem i visoke rezerve, koji obezbeđuju jaku zaštitu i sposobnost da se amortizuju spoljni finansijski šokovi. On je rekao i da je upoznat sa investicionim planom „Srbija 2025“, kao i da veruje da će biti fiskalnog prostora u 2020. godini kako bi se sprovodili planirani kapitalni projekti.\nJan Kes Martejnom je pohvalio i reformu Poreske uprave istakavši da se danas vidi kako se sve sprovedene reforme isplaćuju. Martejn je pozitivno ocenio i uspešno završen proces kupoprodaje akcija Republike Srbije u Komercijalnoj banci.\nŠef Misije MMF-a je rekao i da je otvoren za dijalog o tome da „švajcarska formula“ bude fleksibilnija, kako bi penzije mogle još više da rastu, na čemu mu se premijerka Brnabić posebno zahvalila. Ona je u tom konkrestu istakla da je prioritet vlade da se sačuva fiskalna disciplina, ali i da je sa druge strane važno da rastu primanja za najstarije sugrađane.\nAranžman Instrument za koordinaciju politika se sprovodi od jula 2018. godine, ne podrazumeva finansijsku podršku, već je isključivo savetodavnog karaktera. Misija MMF-a posetu Beogradu završava danas, 28. februara 2020. Godine.\nSastanku u Vladi Srbije prisustvovao je i ministar finansija Siniša Mali.


Srebrno jezero u finišu priprema za turističku sezonu - News - Turistički svet\nSrebrno jezero u finišu priprema za turističku sezonu\nRadovi na čišćenju i uređenju Srebrnog jezera i plaže su u toku, a opština Veliko Gradište je za tu namenu izdvojila oko pet miliona dinara.\nPredsednik opštine Veliko Gradište Dragan Milić, prilikom obilaska radova, podsetio je da je prošlogodišnja sezona, uprkos koroni, bila veoma uspešna čime su bili zadovoljni i svi koji se bave turizmom, a kojih je u ovoj opštini oko 400.\nKako kaže, ovo je i domaći zadatak da se popravi ono što nije valjalo i pripremi za novu sezonu, objavljeno je na sajtu opštine.\n"I mi kao opština - vidite da su radovi uveliko u toku - pripremamo se", kazao je Milić, podsetivši na bogat sadržaj na Srebrnom jezeru - hotele, akva-park, kongresne dvorane, Košarkaški kamp Miloša Teodosića, marinu, dva turistička broda, restorane, sportske terene i mnoge druge, sa namerom da se ove godine u ponudi nađu i neki novi.\n"Uređujemo plažu na Srebrnom jezeru gde je opština izdvojila negde oko 5.000.000 dinara i gde treba sa nekih 2.800 kubika da se plaža naspe, da se očisti trava i da dočeka goste kvalitetnije nego što je bilo prošle godine", ukazuje on.\nOpština planira da uredi plaže i u selima pored jezera - Ostrovu, Kisiljevu, Zatonju kao i u Ramu, kako bi se uključila u turizam.\n"Želimo da i ti ljudi počnu da izdaju sobe, da se bave turizmom jer imaju sve preduslove za to", kaže Milić.\nIstiče da je završena i sportska hala pored košarkaških terena, a otvaranje je planirano do 1. maja.\n"U gradu sređujemo Muzej gde će da bude jedna prelepa galerija slika, ona nije velika, ali biće jedna od najlepših na ovom terenu tako da ja očekujem da i to bude gotovo za narednih desetak dana i da sačeka prve goste za 1. maj", ukazuje predsednik opštine.\nSezona u ovoj opštini počinje sa praznikom rada, od 1. maja i bogata je dešavanjima - od manifestacija Dani cveća i meda, Alaskih večeri, Carevčevih dana, Međunarodnog filmskog festivala Silafest, Pasuljijade, Gitarijade...\nPredsedik opštine je pozvao sve zaintersovane da, pored Srebrnog jezera i lokalne turističke ponude, obiđu i Ramsku tvrđavu, Viminacijum, Golubačku tvrđavu, manastire Tumane i Nimnik.


Tužilaštvo Srbije će se žaliti na presudu za zločine u Bihaću\nTužilaštvo za ratne zločine Srbije saopštilo je danas da će uložiti žalbu na odluku\nOdeljenja za ratne zločine Višeg suda u Beogradu da Đuru Tadića kazni sa 10 godina zatvora za ratni zločin protiv civilnog stanovništva u Bihaću 1992. godine.\nU saopštenju Tužilaštva ističe se da je tužilac Snežana Stanojković zahtijevala kaznu zatvora od 15 godina za Tadića, optuženog za ubistvo 18 muslimanskih civila u Duljcima i nanošenje teških telesnih povreda T. H, dok su brali šljive pod radnom obavezom koju im je odredilo Ratno predsjedništvo "Srpske opštine Bihać".\nKako se navodi, u presudi su dokazani navodi iz optužnice Tužilaštva, između ostalih i kako su Tadić i njegovi saučesnici, kada su vidjeli da se pojedini civili kriju u štali, na sjenik bacili bombu, a potom tijela ubijenih stavili na gomilu i zapalili.\nĐuro Tadić, zvani Mrđa, bivši je pripadnik Rajinovačke čete Vojske Republike Srpske s prebivalištem u Novom Sadu.\nTužilaštvo za ratne zločine preuzelo je gonjenje u ovom predmetu od Kantonalnog suda u Bihaću 2012. godine, na osnovu Zakona o međunarodnoj pravnoj pomoći u krivičnim stvarima i Ugovora Srbije i BiH o pravnoj pomoći u građanskim i krivičnim stvarima, dok je sam Tadić stavio zahtjev da mu se sudi u Srbiji.\nZoran Tadić, Jovica Tadić zvani Kajo, Zoran Bergo i Željko Babić su za taj zločin osuđeni 2012. godine presudom Kantonalnog suda u Bihaću.


Tiket dana (nedelja 13.09.2020.) – Kladjenje.rs\nHomeTiket danaTiket dana (nedelja 13.09.2020.)\nTiket dana (nedelja 13.09.2020.)\n13 Septembra, 2020 Vlajko Tiket dana 1\nU nedelju nas očekuje i te kako zanimljiva i bogata ponuda, a za vas smo ovog puta analizirali po jedan meč iz španske, engleske i francuske lige.\nSvakako da će “slepi miševi” pokušati što pre da zaborave prošlu sezonu u kojoj su posle baš dosta vremena ostali bez plasmana u evropska takmičenja, što apsolutno niko nije očekivao.\nOno što je prethodnih nekoliko sezona bilo karakteristično za Valensiju je to da je ova ekipa uglavnom prvenstvo započinjala jako loše, ali bi onda u drugom delu sve to nadoknadili i nekako dolazili do svojih zacrtanih ciljeva. Nažalost, to se prošle sezone nije desilo pa je svakako ovoga puta plasman u neko od evropskih takmičenja prioritet, iako će to biti ozbiljno težak zadatak.\nŠto se tiče Levantea, godinama unazad ova ekipa sezonu završava na sredini tabele, pa su tako i prošle na kraju završili na 12. mestu, a ono što svakako treba napomenuti je da su dosta pre kraja obezbedili opstanak u društvu najboljih, i da su završnicu šampionata odigrali mirno, bez pritiska, što će svakako pokušati da urade i ovog puta.\nIpak, smatramo da će Valensija od starta prvenstva krenuti silovito jer je teško očekivati da im se ponovi onoliko loša sezona, pa vam preporučujemo da odigrate 1 koji kladionica CircusCasino plaća sa kvotom 2.04.\nTotenhem – Everton – GG @ 1.85 u Meridianbet\nU subotu je počela Premijer liga, a subotnji mečevi su nam doneli dosta uzbuđenja i zaista se nadamo da će to slučaj biti u nedelju, kada se između ostalog igra i derbi ovog kola, pošto će Totenhem dočekati Everton.\nIzabranici Žozea Murinja su imali zaista katastrofalnu sezonu prošle godine, i svi u klubu su svesni da će to jako teško moći da se desi dva puta zaredom. Ono što treba naglastiti je da će primarni cilj za “pevce” ovoga puta biti ulazak u Ligu šampiona, a deluje da će to biti izuzetno težak zadatak pošto je ove sezone konkurencija paklena.\nŠto se tiče Evertona bez ikakve sumnje se ova ekipa najviše pojačala od svih timova iz Premijer lige, a tu posebno izdvajamo miljenika Karla Ančelotija – Hamesa Rodrigeza, koji želi da oživi karijeru u ekipi iz Liverpula.\nPored svega toga treba istaći da je Totenhem favorit na ovom meču i ne treba zaista da iznenadi ako “pevci” na startu Premijer lige dođu do trijumfa, ali smo ipak mišljenja da će i Everton imati šta da kaže na ovom duelu, tačnije da će postići makar jedan gol.\nUpravo zbog toga vam predlažemo da probate sa igrom GG koju kladionica Meridianbet plaća sa kvotom 1.85.\nMonako – Nant – 1 @ 1.90 u Bet365\nFrancusko fudbalsko prvenstvo se polako ali sigurno zahuktava, a u nedelju su na programu mečevi trećeg kola, a za vas smo ovog puta pripremili duel koji se igra u kneževini gde će Monako dočekati ekipu Nanta.\nKada se sve sabere i oduzme sigurno je da je Monako u prethodne dve sezone mogao i morao dosta bolje. Naime, ekipa iz kneževine je prošli šampionat završila na devetom mestu na tabeli što znači da ih ni ove godine nećemo gledati u evropskim takmičenjima, koja su i ove godine primarni cilj.\nZa sada Monako igra dosta dobro pošto u prva dva kola ne znaju za poraz. U prvom kolu je ova ekipa remizirala na svom terenu protiv Remsa, da bi u prošlom kolu ostvarili veoma važan trijumf na gostovanju kod Meca kada je bilo 0:1.\nU goste im ovog puta dolazi Nant koji takođe igra sjajno na početku šampionata i imaju isti broj bodova kao i Monako. U prvom kolu je Nant remizirao na gostovanju kod Bordoa, dok su u prošlom kolu ostvarili veliki trijumf na svom terenu protiv Nima, a taj meč je završen rezultatom 2:1.\nDeluje da je ipak Monako veliki favorit na ovom duelu i zbog toga vam predlažemo da odigrate 1 koji kladionica Bet365 plaća sa fantastičnom kvotom 1.90.\nUkupna kvota na tiketu za nedelju u kladionici Meridianbet iznosi 7.99.\nTip dana: PSŽ – Marselj: Korona je osakatila Parižane, mogu li sjajni gosti to da iskoriste?\nTipuj pobednika US Opena i preuzmi 500 dinara na poklon\n14 Septembra, 2020 u 01:11\nOvo je fenomenalna ponuda, zaista !


Kancelarija osudila incidente\nKancelarija za KiM najoštrije je osudila incidente koji su se dogodili u povratničkom selu Koš kod Istoka, kada su nepoznati razbojnici pokušali da ukradu dva traktora u vlasništvu porodica Obradović i Savić.\n10:36 h > 10:44 h\n(Foto arhiv ERP)\nKako je saopšteno iz Kancelarije za Kosovo i Metohiju, kada im to nije uspelo, razbojnici su u oba slučaja, bežeći pucali iz vatrenog oružja u pravcu kuća i vlasnika traktora, koji su čuvši da se nešto događa, izašli u dvorište.\n„Na sreću, u ovim incidentima nije bilo povređenih, ali su članovi povratničkih porodica Obradović i Savić, uplašeni i uznemireni“, kaže se u saopštenju.\nU protekla dva meseca ovo je sedmi slučaj napada na povratnike i njihovu imovinu, napominju iz Kancelarije.\nKancelarija za Kosovo i Metohiju od nadležnih organa i međunarodne zajednice traži da hitno reaguju kako bi se napadima na Srbe i na njihovu imovinu na Kosovu i Metohiji stalo na put. Zahtevamo da se vinovnici napada na porodice Obradović i Savić, kao i svih ostalih napada, pronađu što pre i adekvatno kazne, što bi svakako doprinelo zaštiti povratnika i njihove imovine na Kosovu i Metohiji.\nNepoznate osobe su u noći između nedelje i ponedeljka u selu Koš pokušale da ukradu dva traktora, vlasništvo porodica Obradović i Savić, a kad im to nije uspelo, u oba slučaja su bežeći pucali iz vatrenog oružja u pravcu kuća i vlasnika traktora.


Nikola Zivlak • Mokrogorska\nProf. dr Nikola Zivlak živi i radi u Šangaju, NR Kina, od 2007. godine. Vanredni je profesor i akademski direktor osnovnih i poslediplomskih studija u Azijskom kampusu Emlion poslovne škole iz Francuske (emlyon business school) u Šangaju, NR Kina.\nNikola @ LinkedIn\nNikola je ujedno zaposlen na Fakultetu tehničkih nauka, Univerzitet u Novom Sadu, uža naučna oblast: proizvodni i uslužni sistemi, organizacija i menadžment. Osnovne i master studije završio je na Departmantu za industrijsko inženjerstvo i menadžment, Fakultet tehničkih nauka, Univerzitet u Novom Sadu, a doktorsku disertaciju iz oblasti inovacija u kineskim preduzećima je uspešno odbranio na Donghua univerzitetu u Šangaju, NR Kina 2013. godine kao stipendista kineske Vlade.\nKao profesor i istraživač Nikola ima akademsko iskustvo dugo više od 15 godina. Pored njegovog akademskog rada i preko 40 objavljenih naučnih radova i udžbenika u čijoj je izradi učestvovao, aktivno sarađuje i sa privredom. Nikola je radio na brojnim projektima kao konsultant i trener za različite industrije, radeći u okviru multinacionalnih timova sa ljudima iz preko 100 zemalja sveta.\nPredavao je na univerzitetima u NR Kini i u Evropi, učestvovao je na brojnim seminarima i konferencijama širom Kine i Evrope, gde je izlagao radove i uspostavljao saradnju između različitih institucija. Svojim angažovanjem značajno doprinosi unapređenju odnosa između Evrope i Kine.\nOd 2014. godine takođe je uključen u akademsku i industrijsku saradnju vezanu za inicijativu Pojas i put, uglavnom pokrivajući region Centralne i Istočne Evrope.\nČlan je mreže za saradnju Kine i zemalja Centralne i Istočne Evrope (mehanizam saradnje 17+1) pri Kineskoj akademiji društvenih nauka u Pekingu (CASS) i ESTIEM alumni kluba. Istovremeno je i strani konsultant Kineske asocijacije za mala i srednja preduzeća (CASME).\nProizvodni i uslužni sistemi, organizacija i menadžment\nPredavao je na univerzitetima u NR Kini i u Evropi.\nDirektor studija na Emlyon poslovnoj školi u Šangaju.


PKS: Stagnira broj kovid odsutnih radnika u privredi\nBEOGRAD – Podaci Privredne komore Srbije o procentualnom učešću radnika koji su na bolovanju zbog infekcije korona virusom pokazuju da se stanje polako popravlja, jer broj odsutnih ulazu u period stagnacije.\nPomoćnik direktora Sektora za strateške analize Privredne komore Srbije (PKS) Bojan Stanić za Tanjug kaže da je prema preseku od 7. aprila rađenom na uzorku od 1.184 kompanije sa 388.593 zaposlenih, učešće kovid odsutnih radnika bilo 3,72 odsto od ukupnog broj zaposlenih.\nOvaj procenat je skoro identičan onom od nedelju dana ranije, dakle 31. marta, kada je učešće kovid odsutnih radnika iznosilo 3,73 odsto.\nPrema njegovim rečima, i dalje je broj radnika koji na posao ne dolaze zbog kovida najizraženiji u kompanijama koje zapošljavaju do 100 radnika.\n„Za razliku od njih, stanje je u kompanijama sa 500 i više zaposlenih je bolje i u njima je situacija, što se epidemije tiče, povoljnija od proseka u privredi“, kaže za Tanjug Bojan Stanić.\nPo broju kovid odsutnih radnika, gledano po regionima, izdvajaju se Užice, Novi Sad i Niš dok je najmanja zaraženost u Somboru, Kraljevu i Leskovcu.\nImajući u vidu da je broj kovid odsutnih radnika na istom nivou u poslednje dve nedelje, može se zaključiti da se epidemiološka situacija u privredi stabilizuje, kaže Mandić uz ocenu da će na početku sledeće sedmice stvari biti jasnije i trend moći da se preciznije proceni.


Ovo je jako dobra vest ne samo za proizvođače termoizolacionih materijala kojima i naša kuća, kao višegodišnji srpski lider na tržištu, pripada, već naravno i za kranje potrošače, odnosno za one koji kupuju i ugrađuju termoizolacione materijale u svoje objekte. Tačno je da ove poslednje (krajnje potrošače) ovaj Pravilnik na neki način primorava da od 30.09.2012. čine nešto što ranije neki od njih i nisu možda tako rado činili – da li iz nehata, nemara, ili jednostavno iz nedostatka finansijskih mogućnosti – međutim činjenica je da je svaka investicija u kvalitetne termoizolacione materijale koi štede energiju i umanjuju energetske troškove nešto što se vrlo brzo “vraća”. Energetskih izvora u svetu je sve manje, energija će ubuduće biti sve skuplja na tržištu i to je nešto na šta se mora reagovati. Ulaganje u kvalitetnu termoizolaciju na objektu u kojem čovek živi i/ili radi je sigurno adekvatna reakcija na prethodno iznetu činjenicu.\nAUSTROTHERM je izradio primerke posebnog info-plakata (dimenzija 70cm x 100cm) na ovu temu i do kraja oktobra 2011. će svi primerci biti podeljeni svim našim partnerima - trgovcima građevinskim materijalima koji su “rasuti” širom Srbije. Želja nam je da svako građevinsko stovarište i svaka prodavnica u Srbiji u kojoj se može naići na naše proizvode budu opremljeni ovim info-plakatom, istaknutom na vidljivom mestu. Potrudili smo se da iz sadržaja ovog info-plakata i najvećem građevinskom laiku bude jasno šta je definisano pomenutim Pravilnikom Vlade Republike Srbije i kako se to u praksi odražava na ono što je svima jedan sasvim jasan pojam, a to je – neophodna debljina termoizolacije na različitim delovima jednog građevinskog objekta.


Special cargoSpecijani teret - TAURUNUM TRANSPORT D.O.O.TAURUNUM TRANSPORT D.O.O.\nKompanija Taurunum nudi profesionalnu i pouzdanu uslugu transporta specijalnih tereta svih vrsta. U uslugu transporta ubrajamo i pripremu tereta za transport, kao i utovar i istovar na dogovorenoj adresi.\nTransport specijalnih, vangabaritnih i teških tereta zahteva iskustvo i posebnu opremu, jer dimenzije i specifične karakteristike vangabaritne robe zahtevaju posebnu opreznost već pri zaštiti, pakovanju i prenosu stvari iz objekta u kome se nalaze.\nKompanija Taurunum poseduje i jedno i drugo – imamo dugogodišnje iskustvo u prenosu specijalnih tereta i posedujemo najsavremeniju opremu koja nam omogućava lakše manipulisanje teretima.\nDo sada smo organizovali kompletne selidbe svih vrsta specijanih tereta, poslovnih prostora, kompletnog inventara banki, sefova i bankomata, kao velikih hotela i restorana, izložbenih prostora, fabrika i proizvodnih postrojenja.\nPosedujemo najsavremeniju opremu za prenos robe stepenicama, robote i hidraulične liftove, viljuškare, dizalice, čak i kranove za podizanje teških mašina na visokim platformama i zgradama, kao i specijalne kamione za vangabaritni transport.\nZa svoje klijente kompanija Taurunum obavlja kompletnu uslugu transporta specijanih tereta:\nPakujemo i obezbeđujemo pošiljku\nObezbeđujemo sve neophodne dozvole\nOrganizujemo tehnički ili policijsku pratnju\nKao posebnu uslugu koju obavljamo od skora izdvojili bismo prevoz građevinskih mašina kao i prevoz poljoprivrednih mašina bilo gde u zemlji i inostranstvu.\nTransport vangabaritne robe podleže određenim zakonskim ograničenjima koja se odnose na same dimenzije tereta, način na koji se teret sme prevoziti, kao i doba dana kada je dozvoljeno vršiti transport.\nU medjunarodnom transportu specijalnih tereta potrebno je poznavati ograničenja svake tranzitne zemlje.\nKompanija Taurunum upoznata je sa svim zakonskim pravilima i procedurama i svaku ponudu formira individualno, u zavisnosti od karakteristika robe, destinacije na koju se prevozi, neophodne opreme i pratnje.\nSvojim klijentima omogućavamo da tokom transporta prate svoju pošiljku putem GPS-a u realnom vremenu.\nKompanija Taurunum je u mogućnosti da svojim klijentima omogući i skladištenje specijalnih tereta pre ili nakon transporta. Naša skladišta poseduju najsavremeniju opremu, kao i sigurnosne sisteme.\nKompanija Taurunum svojim klijentima garantuju bezbednost i isporuku vangabaritnog tereta u najboljem mogućem stanju. Naši klijenti prilikom potpisivanja ugovora dobijaju pravnu garanciju da će posao biti obavljen u skladu sa dogovorom, kao i da će biti obeštećeni u slučaju nastanka štete.\nTel/fax: +381 (0)11/2195-834,\nMob: +381 (0)63/700-83-90


Uklonjena granata iz rijeke Drine | Palelive.com\nPočetna Regija Višegrad Uklonjena granata iz rijeke Drine\nUklonjena granata iz rijeke Drine\nVIŠEGRAD – Deminerski tim Republičke uprave civilne zaštite uklonio je danas granatu iz rijeke Drine nedaleko od višegradske ćuprije, potvrdila je šef Civilne zaštite Višegrad LJilja Pavlović.\nOna kaže da je riječ o granati koju su pronašli ronioci deminerskog tima.\nPavlovićeva je apelovala da stanovništvo minsko-ekspolozivna sredstva koja posjeduju ne bacaju u rijeke, već da pozovu policijsku stanicu ili Civilnu zaštitu čiji pripadnici će preuzeti sve dalje aktivnosti.\nGlavni operativac za protivminske akcije u Upravi Civilne zaštite Srpske Mile Radić rekao je da je iz rijeke Drine izvađena granata kalibra 76 milimetara.\nPrethodni članakU Bečiće sa Sokoca otputovalo 19 djece\nNaredni članakPredstavljena knjiga “Srpsko srce Johanovo”


Novi megaprojekat na Trebeviću: Niču hoteli, jezero, skijališta... - Biznis Info\nNovi megaprojekat na Trebeviću: Niču hoteli, jezero, skijališta…\nBy BiznisInfo on\t 03/06/2022 Investicije\nTuristički kompleks Brus omiljeno je izletište građana Istočnog Sarajeva i Sarajeva i veoma važna i atraktivna turistička destinacija čija lokacija ima veliki potencijal za razvoj prvenstveno ljetnog turizma.\nOpština Istočni Stari Grad, koja dijelom obuhvata i područje Trebevića, napravila je u saradnji sa predstavnicima privatnog sektora, značajne pomake u oblasti turizma a rukovodstvo ove opštine sada najavljuje i nove investicije.\nU najavi izgradnja velikog turističkog kompleksa na Trebeviću\nNačelnik opštine Istočni Stari Grad Bojo Gašanović kaže da su u toku pregovori rukovodstva opštine sa važnim investitorima, koji su ranije pominjani u javnosti, o izgradnji novog turističkog kompleksa na ovom lokalitetu.\n„Investitor o kome se već govorilo u javnosti planirao je izgradnju dva hotela površine oko 15.000 metara kvadratnih sa pratećim sadržajima. Projektom je predviđena izgradnja vještačkog jezera, sankališta, dječijeg skijališta. Trebalo bi da u okviru tog projekta bude izgrađen vidikovac sa pogledom na sarajevsku dolinu i šume Trebevića, do kojeg će voditi šumske staze, između stabala drveća, što će biti posebno atraktivno za turiste i do sada neviđeno na našem području“, najavio je Gašanović i dodao da bi to trebalo da bude jedinstven turistički proizvod koji će privući veliki broj turista iz okruženja, ali i šire.\nGašanović je podsjetio da se na području Trebevića nalazi prvi tehnološki park u BiH, koji je dao novu dimenziju razvoju Trebevića.\n„Sam objekat, njegov dizajn, predstavlja impozantnu građevinu koju je radilo više udruženih firmi, a ta kompanija planira da na toj lokaciji nastavi gradnju. Cijeli taj kompleks, kada bude završen, simbolizovaće novi koncept rada i života na ovim prostorima, a povezivaće savremeni, urbani stil sa prirodom“, istakao je načelnik Istočnog Starog Grada i dodao da su već počele aktivnosti na izgradnji neophodne infrastrukture.\nTo će, prema njegovim riječima, biti nov i do sada neviđen sadržaj, koji će privući novu klijentelu koja do sada nije posjećivala ovo područje, kao što su ljudi iz poslovnog svijeta i šoubiznisa.


Ćeranić: Na koga će sada Direkcija prebaciti krivicu? – Zvornik Danas\nNaslovna/VIJESTI/Politika/Ćeranić: Na koga će sada Direkcija prebaciti krivicu?\nĆeranić: Na koga će sada Direkcija prebaciti krivicu?\nStručnjak za bezbjednost Predrag Ćeranić rekao je Srni da Direkcija za koordinaciju policijskih tijela BiH, iako ima 800 pripadnika, nikako da donese adekvatnu procjenu i shodno njoj, izdvoji dovoljno ljudi za obezbjeđenje javnog skupa visokog rizika.\nGovoreći o jučerašnjim propustima u obezbjeđenju skupa visokog rizika u Potočarima tokom kojeg je izvršen napad na premijera Srbije Aleksandra Vučića, Ćeranić je rekao da je prostor „mezarja bio u isključivoj nadležnosti Direkcije, a da pripadnicima MUP-a Srpske nisu dozvolili da neposredno na tom prostoru obezbjeđuju premijera Vučića“.\n„Onaj ko je juče ‘vadio kestenje iz vatre’ bio je MUP Republike Srpske, čijim pripadnicima treba odati priznanje, kao i ministru Draganu Lukaču, zbog lucidnosti u donošenju bezbjednosnih procjena i odluka“, istakao je Ćeranić.\nOn je podsjetio da je za propuste iz februara 2014. godine, kada su nasilni demonstranti u Sarajevu zapalili zgradu Predsjedništva BiH, optužena Sipa, protiv čijeg direktora Gorana Zupca se još vodi sudski proces što nije pružio pomoć Direkciji za koordinaciju.\n„Ko je sada kriv za propuste, odnosno na koga će Direkcija ovog puta prebaciti krivicu?“, zapitao je Ćeranić, ističući da su od osnivanja Direkcije za koordinaciju policijskih tijela vidljivi brojni propusti u radu.\nOn je ocijenio da Direkcija ne funkcioniše ni približno efikasno kao što je to bilo dok su poslovi obezbjeđenja lice i objekata na nivou BiH bili u nadležnosti Sipe.\naleksandar vucic direkcija napad predrag ceranic srebrenica\nIduća tri dana u Srpskoj pojačana policijska kontrola\nNema uslova za isporuku „mistrala“


Izlazak Grčke iz evrozone moguć | Kamatica\nPočetna > vest > Izlazak Grčke iz evrozone moguć\nIzlazak Grčke iz evrozone moguć\nTekst objavljen: 29.05.2015 11:26\nIzlazak Grčke iz evrozone postoji kao mogućnost, ali on ne bi doveo do raspada monetarne unije, izjavila je direktorka Međunarodnog monetarnog fonda (MMF), Kristin Lagard, za nemački list Frankfurter Allgemeine Zeitung.\tTakav scenario ne bi bio lak za evrozonu, ali verovatno ne bi doveo do njenog kraja, rekla je Lagard, a prenosi agencija Frans pres.\n"To je složeno pitanje i nadam se da Evropljani sa njim neće morati da se suoče. Nadam se da će naći način da Grčka ostane u evrozoni", poručila je ona, dodajući, ipak, da ne veruje da će sveobuhvatno rešenje biti pronađeno u predstojećim danima.\nJoš ima dosta posla, a MMF nije spreman da Grčkoj isplaćuje bilo kakva sredstva bez jasnog obećanja da će reforme biti sprovedene. "Mi imao propise i principe. Neće biti polovičnog pregleda programa", rekla je Lagard.\nPortparol MMF-a, Vilijam Mari, izjavio je juče da će Grčkoj biti uskraćeno finansiranje iz MMF-a ukoliko ne vrati dug toj instituciji na vreme. "Bilo koja zemlja koja ne ispuni svoje obaveze prema fondu gubi pristup sredstvima iz MMF-a", rekao je Mari.\nGrčki ministar unutrašnjih poslova Nikos Vucis rekao je ranije da Atina neće sledećeg meseca otplatiti novu tranšu duga MMF-u zato što nema novca.\n"Četiri rate duga MMF-u koje treba da budu isplaćene u junu iznose 1,6 milijardi evra, ali taj novac neće biti isplaćen, jer ga nemamo", rekao je Vucis za grčku televiziju Mega.\nGrčka levičarska vlada već mesecima pregovara sa kreditorima (MMF, EU i Evropska centralna banka) u pokušaju da otključa isplatu poslednje tranše kredita pomoći vredne 7,2 milijarde evra. Pregovori su zapeli oko smanjenja penzija, reforme tržišta rada, fiskalne poltike i povećanja poreza na dodatu vrednost, koje zahtevaju kreditori, a koje vlada u Atini okleva da sprovede.\n"Još uvek ima mnogo posla. Naziru se solidni reformski programi. Dogovor je moguć", rekao je juče komesar EU za ekonomska i monetarna pitanja Pjer Moskovisi na marginama samita G7 u Drezdenu.\nizlazak i evrozone bankrot Grčke grčka ekonomija grčka kriza dogovor sa mmf Međunarodnog monetarnog fonda (MMF)


Đokić: Srbija i Srpska zajednički će graditi jednu hidroelektranu | Zvornik Danas\non: 04. маја 2018 In: Društvo, Ekonomija, naslovna, VIJESTI\nJAHORINA – Ministar industrije, rudarstva i energetike Republike Srpske Petar Đokić najavio je danas da bi već krajem juna mogla da bude određena lokacija na kojoj će jednu od tri hidroelektrane zajednički graditi Republika Srpska i Srbija.\n„Treba slijediti tu inicijativu i spremnost Srbije da se ozbiljnije upusti u razvoj energetike u Srpskoj“, rekao je Đokić drugog dana „Jahorina ekonomskog foruma“.\nOn je na panelu „Prirodna bogatstva u funkciji ravnomjernog i regionalnog razvoja“ rekao da je sasvim blizu i postizanje konačnog dogovora da tokom ljeta počne izgradnja hidroelektrane „Buk Bijela“.\n„Nadam se da nas neke administrativne aktivnosti, kroz koje moramo da prođemo u tom procesu, neće zaustaviti, pa da se to ne desi tokom ljetnih mjeseci. Vlada Republike Srpske učinila je sve da počne izgradnja ovog kapitalnog energetskog objekta“, naglasio je Đokić.\n„Ali, taj posao moramo da vodimo zajedno sa institucijama BiH jer je to granična oblast sa Srbijom“, kaže Đokić.\nPrema njegovim riječima, Vlada Srpske brine prvenstveno o javnom interesu, a to znači da „Elektroprivreda“, odnosno Republika Srpska bude nosilac izgradnje kapitalnih energetskih objekata.\nOn očekuje da će do kraja godine značajno biti promijenjeno poslovanje „Elektroprivrede Republike Srpske“ jer će i „neke prirodne pogodnosti ići tome u prilog“.\n„Naprosto, krenuli smo nekako potpuno stihijski, bez ikakve organizacije, dobili smo složen pravni položaj prema koncesionarima, jer se morao čekati dug period da se raskinu ugovori sa njima i pokrenu novi postupci dodjele koncesija. Do sada smo raskinuli oko 35 koncesionih ugovora i omogućili nove“, rekao je Đokić.\n„Srbija želi da se upusti u podršku izgradnje mreže auto-puteva u Srpskoj. Srbija je nedavno dala značajnu donaciju za izgradnju puta od Tjentišta prema Gacku. Od velikog značaja bi bilo kada bi Srpska mogla da izgradi saobraćajnicu u istočnom dijelu – od Bijeljine, preko Zvornika, do Trebinja“, naveo je Đokić.\n„I resurs poljoprivrednog zemljišta veoma je značajan za Srpsku i Vlada čini sve da se poboljša iskoristivost poljoprivrednog zemljišta, da ga zaštiti, kao i proizvođače. Smatramo da je u poljoprivrednoj proizvodni veliki resurs i da se radno može angažovati veliki broj stanovnika“, naglasio je Đokić.\n„Posebnu odgovornost imamo prema resursima koji nisu obnovljivi i moramo da vodimo računa da ih potpuno ne iscrpimo, već da njihovim korištenjem na najekonomičniji način omogućimo razvoj“, naglasio je Đokić.


Kultura Autor:Suzana Sudar02. dec. 202114:01\nČlanovi Konkursne komisije o ovoj aferi bez presedana ne mogu da govore za javnost jer su u zakonskoj obavezi čuvanja svih informacija. Asocijacija filmskih reditelja Srbije (AFRS) traži od Jelene Trivan da im se omogući uvid u Zapisnik sa sednice Upravnog odbora.\nJoš se ne stišava bura nakon što je UO FCS odbacio predloge za dodelu sredstava za finansiranje i sufinansiranje projekata za 2021. u kategoriji Pozivni konkurs za eminentne reditelje. Većinom glasova, na sednici 25. novembra, odbijena su sva tri predložena filmska projekta reditelja Želimira Žilnika, Gorana Markovića i Srđana Dragojevića. Ova odluka je prevazišla okvire kulture i postala tema broj jedan u našoj javnosti posebno zato što Upravni odbor nije obrazložio svoju odluku.\nSrdan Golubović pozvao kolege da „dignu buku“\nČlanovi Konkursne komisije, u kojoj su ugledni poslenici filmske umetnosti, o ovoj aferi bez presedana ne mogu da govore za javnost jer su u zakonskoj obavezi čuvanja svih informacija do kojih dođu prilikom obavljanja svoje funkcije. A ona ne prestaje ni po isteku ugovora, osim uz izričitu pisanu saglasnost Filmskog centra. Naravno, izuzetak je i kada se radi o informacijama koje su po Zakonu o slobodnom pristupu informacijama od javnog značaja, koje je Filmski centar dužan da da.\nAsocijacija filmskih reditelja Srbije (AFRS) uputila je odmah pisani zahtev Upravnom odboru Filmskog centra Srbije, njegovoj predsednici Jeleni Trivan i direktoru FCS Gordanu Matiću da im se omogući uvid u Zapisnik sa sednice Upravnog odbora.\nU ovom dopisu piše: „Poštovani, s radošću smo primili vest da će Filmski centar Srbije uvesti i raspisati Pozivni konkurs za eminentne reditelje. Neprijatno smo iznenađeni vešću da je odlukom UO FCS od 25. 11. 2021. godine, predlog komisije u okviru ovog Pozivnog konkursa za eminentne reditelje odbijen, i to bez obrazloženja. Iznenađenje je veće imajući u vidu da je predlog komisije obuhvatio imena naših istaknutih kolega, filmskih reditelja kao što su Goran Marković, Želimir Žilnik i Srđan Dragojević. Obzirom da odluka FCS ne sadrži obrazloženje, a u želji da izbegnemo nagađanja, zahtevamo da nam Filmski centar Srbije bez odlaganja omogući uvid u Zapisnik sa sednice Upravnog odbora, kako bismo izvukli adekvatne zaključke i reagovali shodno njima“.\n„Zaista je lepo da postoji solidarnost u našoj branši. Hvala puno kolegama iz Asocijacije filmskih reditelja“, objavio je Srđan Dragojević na Twitter-u.\nFilmski centar SrbijeJelena TrivanRediteljiSrdjan Dragojević


Skup "Izazovi dijaloga o normalizaciji odnosa Srbije i Kosova" (Foto: Medija centar Beograd - www.mc.rs)\nPosle jasnih pritisaka od strane međunarodne zajednice da se pitanje Kosova reši, zvanični Beograd i Priština otpočeli su novi set podizanja političkih tenzija između dve države, koje vode dijalog već 19 godina.\nPredsednik Kosova Hašim Tači izjavio je da neće biti "autonomije za sever" Kosova i da jedina korekciju granica može biti "pridruživanje Preševske doline Kosovu".\nTakođe, misija KFOR izvodi planirane vežbe širom Kosova u skladu sa Rezolucijom 1244 Saveta bezbednosti UN, a na objavljenim fotografijama i video-snimku, koji se može videti i na zvaničnom nalogu KFOR-a na Fejsbuku, prikazane su jedinice Misije na putevima KiM.\nPremijer Kosova Ramuš Haradinaj upozorio je posle sednice kosovskog saveta za bezbednost, Srbe na severu pokrajine da će biti odgovoreno na njihov eventualni pokušaj da proglase autonomiju.\nU subotu, 4. avgusta, ističe ultimatum koji je srpska strana dala Prištini da se formira organizacija koja se predstavlja kao simbol autonomije Srba, a neki mediji su objavili vest da Nacrt statuta ZSO, koji izrađuje upravljački tim, sadrži izvršna ovlašćenja.\nPredsednik Republike Srbije Aleksandar Vučić uputio je otvoreno pismo građanima KiM u kojem poziva Srbe u pokrajini da ne reaguju na eventualne provokacije i ciljane dezinformacije, ali i zakazao sednicu Saveta za nacionalnu bezbednost.\nSvi ovi događaji u jednom danu dovoljno govore koliko su dve strane odmakle u dijalogu posle skoro dve decenije.\nŠalja: Sporazum nužan, vreme ne radi ni za jednu stranu\nU Beogradu je na okruglom stolu danas na temu “Izazovi dijaloga o normalizaciji odnosa Srbije i Kosova”, publicista i političar Bljerim Šalja rekao da je sporazum nužan, ali je napomenuo da “atmosfera nikada nije bila gora za to”.\nSporazum između Beograda i Prištine je nužan, jer vreme ne radi ni za jednu stranu, složili su se učesnici ovog skupa. Šalja je rekao da razgovaramo već 21 godinu i ne može da zamisli da ćemo još 10 godina govoriti o normalizaciji odnosa, i poručio da to više ne može da se "otaljava".\nKomentarišući različite spekulacije o nemirima, Šalja kaže da bi u tom smislu došlo do suspenzije dijaloga i do nove krize i problema što će, dodaje, sve vratiti na polaznu situaciju.\nVuković: Razmena stavlja manjine u gori položaj\nSiniša Vuković, profesor na vašingtonskom Univerzitetu "Džons Hopkins", smatra da bi Tačijeva ideja o takozvanoj korekciji granica dodatno zakomplikovala već komplikovan dijalog.\n“Postavlja se pitanje i da li je to rešenje u skladu sa strateškim interesima obe strane, a odgovor je ne. Pre svega ne treba smetnuti sa uma da se na severu nalaze resursi za Prištinu poput vodosnabdevanja. Drugo, opšte je poznato da većina Srba živi južno od Ibra, dakle problematizuje se budućnost manjina”, rekao je on.\nKako kaže, bilo koji vid razmene teritorije bi manjine stavio u gori položaj, makar na kratak rok, jer bi ohrabrio nacionalističke snage, a tu je i neminovan domino efekat, što bi, dodaje, nepovratno destabilizovalo region.\n“Šalje se poruka da država nije u stanju ili ne želi da garantuje prava manjina i priznaje nedostatak demokratskog kapaciteta. Skreće se pažnja sa suštine dosadašnjih pregovora. Ko god insistira da se fokus zadrži na ovoj temi, ili gubi ili kupuje vreme. Zavisi koga pitate”, rekao je Vuković.\n“Ako želite dijalog, morate da računate na konflikt menadžment kojim upravljate, a ne da ulećete u akcije konflikt mendžmenta kojim ne upravljate. Manipulacije dijalogom sada izmiču kontroli”, ocenio je Janjić.\nNa Kosovu trodnevna žalost zbog smrti Adema Demaćija


Odbor za kulturu utvrdio listu od četiri kandidata za članove Saveta REM-a | Novosadski informativni portal 021\n16:30 > 16:34\nNa listi su Aleksandar Gajović, Vesna Baltezarević, Nemanja Tasić i Marko Lukić.\nNa sednici je Odbor utvrdio i listu organizacija koje zajedno čine jednistvenog ovlašćenog predlagača iz reda univerziteta akreditovanih u Srbiji i to su Univerzitet Megatrend, Univerzitet u Novom Sadu i Univerzitet u Kragujevcu.\nPredsednica Odbora Sandra Božić saopštila je na sednici tog tela da će univerziteti u narednih sedam dana utvrditi konačan predlog od dva kandidata, koji će predložiti Odboru.\nOdbor je potom prihvatio Predlog zakona o izmeni i dopuni Zakona o elektronskim medijima, koji je podnela Vlada i predložiće ga na usvajanje Narodnoj skupštini. Te izmene se tiču izbornih uslova i rezultat su međustranačkog dijaloga vođenog posredstvom Evropske unije.\nPredstavnica Ministarstva kulture i informisanja Slavica Trifunović rekla je da se Zakon menja u članu 47 i donosi nove obaveze pružaocima medijskih usluga u oblasti elektronskih medija i to da pre početka izborne kampanje objave tarife za političko oglašavanje, kao i da jednaki uslovi bez diskriminacije važe za sve kandidate i učesnike na izborima.\nPrema njenim rečima, propisuje se i obaveza da 10 dana pre dana određenog za glasanje na izborima, mediji ne mogu izveštavati sa otvaranja infrastrukturnih i drugih objekata, ako na tim skupovima učestvuju javni funkcioneri koji su kandidati za predsednika Republike, narodne poslanike, poslanike i odbornike.\nOdbor je prihvatio još dva zakonska predloga, Predlog zakona o kulturnom nasleđu i Predlog zakona o potvrđivanju Sporazuma između Vlade Srbije i Evropske unije o učešću Srbije u programu Kreativna Evropa i predložiće ih Skupštini na usvajanje.\nOlivera Zekić: Spot na Pinku o Đilasu nije targetiranje, ne vidim ništa sporno\nREM: Oglasna poruka Rio Tinta nije u suprotnosti sa Zakonom o oglašavanju\nrem\tOdbor za kulturu i informisanje\n07.12.2021\t• 17:53\nAkcenat na "Megatrend Univerzitet".


Obilježeno 28. godina od formiranja podrinjskog odreda „Vukovi sa Drine“ - infoBirač\nObilježeno 28. godina od formiranja podrinjskog odreda „Vukovi sa Drine“\nPolaganjem vijenaca na Spomenik za 1.080 poginulih boraca, u Zvorniku je danas obilježeno 28 godina od formiranja Podrinjskog odreda specijalnih snaga „Vukovi sa Drine“, koji je bio u sastavu „Zvorničke brigade“ i Vojske Republike Srpske.\nIz Podrinjskog odreda specijalnih snaga „Vukovi sa Drine“ u Odbrambeno-otadžbinskom ratu poginuo je 81 borac, dok ih je više od 700 ranjeno, od kojih neki više puta.\nZamjenik komandanta Podrinjskog odreda specijalnih snaga „Vukovi sa Drine“ Mile Vukadinović Profa rekao je, nakon polaganja vijenaca, da je prva grupa odreda „Vukovi sa Drine“ formirana u maju 1992, a da su se već u maju 1993. godine mnogi interventni vodovi ujedinili u veliku i snažnu jedinicu koja je nazvana Podrinjski odred specijalnih snaga „Vukovi sa Drine“.\n– Tokom Odbrambeno-otadžbinskog rata ova jedinica postala je jedna od najznačajnihih jedinica Vojske Republike Srpske – rekao je novinarima Vukadinović.\nOn je dodao da se polaganjem vijanaca i u skromnom broju obilježava ovaj značajan datum formiranja „Vukova sa Drine“, kao i sjećanje na poginule saborce, zbog pandemije virusa korona.\n– Podrinjski odred specijalnih snaga ‘Vukovi sa Drine’ imao je velike gubitke u ljudstvu, koji se nikada ne mogu zaboraviti, ali nam je drago kada čujemo od porodica naših poginulih saboraca koje kažu da je svaki poginuli vojnik veliki gubitak, ali nam je zato veliki dobitak naša Republika Srpska, za koju su dali živote – rekao je Vukadinović.\n– Slava našim poginulim saborcima, a preživjelima želiimo da grade Republiku Srpsku koju su nam stvorili za vijek vijekova – istakao je Vukadinović.\nPodrinjski odred specijalnih snaga „Vukovi sa Drine“ ratovao je na teritoriji cijele Republike Srpske, učestvujući u mnogim operacijama koje je organizovao Glavni štab Vojske Republike Srpske.\nDodik: Očekujemo da se vanredno stanje ukine do 20. maja – u narednih 10 dana analizirati ukidanje karantina na granicma\nKošarac i Mrda posjetili Majdova – Šampion kreće u odbranu svjetskog zlata\nU teškoj saobraćajnoj nezgodi u Tršiću stradao maloljetni pješak\nServisne informacije – 29.6.2018.


Boeing se oslanja na pomoć iz Japana u razvoju e-letilica - Auto Republika\nPočetna Industrija Boeing se oslanja na pomoć iz Japana u razvoju e-letilica\nBoeing se oslanja na pomoć iz Japana u razvoju e-letilica\nGigant iz aeronautičke industrije traga za kooperantima u Japanu, a planirano je zajedničko angažovanje u oblastima razvoja motora, lakih materijala i automatizacije proizvodnje.\nBoeing će sarađivati sa japanskim kompanijama, univerzitetima i vladom, sa ciljem razvoja tehnologije lakih materijala za letilice naredne generacije, koje će koristiti električnu energiju kao pogonsko gorivo, a sve sa ciljem redukovanja štetnih emisija.\nNajavljena saradnja će produbiti japanski udeo u razvoju avionske industrije, čemu Tokio teži već dugo vremena unazad. Među partnerima Boeinga će se naći Mitsubishi Heavy Industries, angažovan u sklapanju krila za proizvod američke aeronautičke kompanije 787 Dreamliner, kao i u proizvodnji komponenti trupa za seriju aviona tipa 777X.\nPrva faza partnerstva će uključivati saradnju iz oblasti električnih pogona. Boeing će sarađivati sa kompanijom GS Yuasa sa ciljem razvoja baterijskih jedinica podesnih za korišćenje u avionskoj industriji.\nKompanije Sinfonia Technology i društvo koje se ne kotira na berzi, Tamagawa Seiki će pozajmiti njihova znanja iz oblasti malih motora, dok će Kjušu Univerzitet uz Nacionalni institute za naprednu industrijsku nauku i tehnologiju pripomoći u razvoju motora super provodljivosti.\nDa bi avionic mogli da se kreću kroz vazduh uz pomoć elektromotora, umesto mlaznih, biće neophodno izraditi ih od materijala koji su lakši. Kompoziti zasnovani na plastici ojačanoj ugljeničnim vlaknima se već koriste za izradu trupa savremenih letilica, kako bi se poboljšala energetska efikasnost. Toray Industries, vodeći svetski proizvođač plastike ojačane ugljeničnim vlaknima, će sarađivati sa kompanijom Boeing, da bi se kao plod zajedničog rada razvili pristupačni materijali, koji bi ujedno bili i podesni za masovnu proizvodnju.\nNa automatizaciji proizvodnje, za saradnju sa američkim gigantom, opredeljene su kompanije Mitsubishi Heavy, Kawasaki Heavy Industries kao i Subaru, koji već proizvodi avione, pored automobila.\nMitsubishi Heavy već sarađuje sa proizvođačem industrijskih robota, kompanijom Fanuc, kako bi se automatizovao proces montaže okvira za trupove letilica, ali i ostalih srodnih procesa. Kawasaki Heavy je već u svojoj kući uveo potpuno automatizovanu tehnologiju koja se oslanja na korišćenje robota u proizvodnji aviona. Zajednički rad sa Boeingom će takođe uključiti veštačku inteligenciju u funkciji automatizovane proizvodnje.\nBoeing će potpisati ugovor o saradnji i sa japanskim ministarstvom ekonomije, trgovine i industrije, koje će podržati jače veze između američke kompanije i japanske industrije i naučnih ustanova.\nPosredstvom pomenutog ministarstvo, Boeing će stupiti u kontakt i sa proizvođačima elektronike, opreme za precizno merenje koji imaju potencijal za rad na razvoju tehnologija za savremene letilice sutrašnjice. Ministarstvo će takođe subvencionisati razvoj obećavajućih tehnologija.\nU periodu nakon Drugog svetskog rata, Japanu je bio zabranjen angažman na razvoju i proizvodnji letilica, tokom trajanja od sedam godina. Ta zabrana je zaustavila razvoj aeronautičke industrije Japana. Iako je Zemlja izlazećeg Sunca majka vodećih svetskih proizvođača automobile, još uvek nije uspela da izrodi konkurenta Boeingu ili Airbusu.\nIpak, japanska teška industrija dobija na značaju, kao dobavljač strukturalnih komponenti za avionsku industriju, a sada se ulažu napori u smislu trenda opšte elektrifikacije, koja se širi i na industriju aviona.\ntagovi: avionska industrija boeing japanska industrija\nprethodno Honda zaustavlja proizvodnju u Velikoj Britaniji\nsledeće Novi Renault Clio i Opel Corsa novi puleni B segmenta u borbi protiv krosovera


Priznao grešku - Kokeza više neće savetovati Krstajića - Sportske.net\nPriznao grešku - Kokeza više neće savetovati Krstajića\nPrvi čovek srpskog fudbala Slaviša Kokeza priznao je grešku i poručio da više nikada neće sebi dozvoliti da utiče na odluke selektora Mladena Krstajića.\nOprečne tvrdnje selektrora - Grujić (ni)je odbio poziv u reprezentaciju!Tončev ''očitao bukvicu'' Milivojeviću i ostalima! A šta misli o Terziću?Iznenađenje - Luka Milivojević dobio čestitku iz FSS!Gotovo, Srbija dobija veliko pojačanje?!Ma, šta je sad ovo, Stojke "zabranjen" u reprezentaciji?!\nNeretko se među ljubiteljima fudbala u Srbiji može čuti kako selektoru Mladenu Krstajiću predsednik Saveza sastavlja reprezentaciju i kako Slaviša Kokeza ima najveći uticaj na to ko će igrati za "Orlove".\nPredsednik Fudbalskog saveza Srbije sa gnušanjem je odbacio takve insinuacije i u razgovoru za "Sportski žurnal" rekao da bi bilo "van svake pameti" da utiče na to ko će igrati za nacionalni tim.\nIpak, Kokeza je priznao da je nedavno indirektno uticao na jednu odluku selektora i da se posle svega kaje što ga je savetovao.\n"Ja sam se jednom, moram da priznam, indirektno mešao u njegov rad i to u dogovoru sa Darkom Kovačevićem, sportskim direktorom. Obojica smo bili mišljenja da Mladen Krstajić kao selektor treba da proguta knedlu, sputsi loptu i zajedno sa Markom Pantelićem i direktorom ide u London da razgovara sa Lukom Milivojevićem o eventualnom povratku u reprezentaciju", objasnio je Kokeza.\nSvi znamo kako se ta epizoda završila. Vezista Kristal Palasa postavio je Krstajiću uslov na koji selektor nije pristao, a nakon toga smo u medijim ponovo imali različita objašnjenja oko toga šta se događalo u Londonu.\nPredsednik Fudbalskog saveza Srbije posle svega kaže da se kaje što je od Mladena Krstajića tražio da ide u London.\n"Iz današnje perspektive, kada su se Krstajić, Pantelić i Kovačević vratili iz Londona i rekli mi da iz ovog, ili onog razloga Milivojević ne želi da igra za reprezentaciju dok je Mladen Krstajić selektor, sam sebi sam rekao da je jedina moja greška što sam zajedno sa Darkom Kovačevićem indirektno uticao na Mladena Krstajića da ide i obavi taj razgovor u Londonu", zaključio je Kokeza.\nLuka Milivojević je posle razgovora sa Mladenom Krstajićem za medije otkrio da je od selektora tražio da demantuje ono što je pričao nakon Mundijala, a što se ticalo navodnog "menadžerisanja" od strane veziste Kristal Palasa. Selektor je, sa druge strane, prilikom objavljivanja spiska rekao da mu je Milivojević saopštio da više ne želi da igra za reprezentaciju.\nPuma spremila veliko iznenađenje, novi dres "orlova" u Oslu?


Tablet koji je i računar - Domino Magazin\nNaslovna IT Tablet koji je i računar\nTablet koji je i računar\nTablični računari su stekli veliku popularnost među mlađim korisnicima zahvaljujući mogućnosti lakog prenošenja i velikom broju zanimljivih aplikacija. Ozbiljni korisnici su odavno prihvatili prenosive računare za obavljanje poslova van radnog mesta, pa je njih bilo teže navesti na kupovinu još jednog sličnog uređaja. Asus je zato napravio model Transformer Pad Infinity, koji predstavlja uspešnu kombinaciju prenosivog i tabličnog računara, a koji će zadovoljiti potrebe i poslovnih korisnika i omladine željne zabave.\nTo je, u stvari, tablet računar sa tastaturom i može se koristiti nezavisno ili kao notebook. Smešten u robustno aluminijsko kućište odličnog dizajna, pogodan je za putovanja bez opasnosti od oštećenja ili slabijih udaraca. Ekran dijagonale 10,1 inča prikazuje sliku pune HD rezolucije 1920×1200, a za njegovu izradu je korišćen panel IPS+ sa tehnologijom Corning Gorilla Glass 2. To znači da ima uglove vidljivosti do 178 stepeni i može da istrpi grubosti bez ogrebotina i oštećenja.\nSrce ovog računara je zasnovano na procesoru NVIDIA Tegra 3 4-Plus-1, prvom četvorojezgarskom modelu koj radi na brzini 1,6 GHz, što je savršeno za igranje zahtevnih igara i za gledanje filmova u rezoluciji 1080p HD. Što se tiče grafike, ona je vrhunska budući da nudi realniji prikaz sa dinamičkim osvetljenjem u visokoj rezoluciji. Asusov tim Golden ears napravio je audio protokole i kodeke koji u kombinaciji sa kvalitetnim zvučnicima omogućavaju vrhunsku reprodukciju zvuka.\nQWERTY tastatura je tipa chicklet i ima USB priključke, čitač SD memorijskih kartica i zasebnu bateriju sa kojom se rad uređaja može produžiti na 14 sati. Transformer ima dve kamere: prednju, sa rezolucijom 2 Mpix i zadnju sa rezolucijom 8 Mpix sa blicom. Napredni CMOS senzor i 5-elementni objektiv omogućavaju pravljenje svetlih i jasnih fotografija.\nOperativni sistem Android 4.0 Ice Cream Sandwich omogućava istovremeni rad sa više aplikacija, a podržava Adobe Flash i sve popularniji Google Play. Iako ima ugrađeno 32/64 GB memorije za čuvanje podataka, uvek je dobrodošao dodatni prostor za pravljenje rezervnih kopija. Kupovinom ovog računara dobija se usluga – ASUS WebStorage, koja omogućava doživotno korišćenje 8GB online prostora “u oblaku”. Uz računar se dobija Polaris Office, paket pomoću kojeg mogu da se uređuju dokumenti iz standardnog paketa MS Office.


Oct 16, 2018 LG Srbija\nMobilni telefon je uvek u našem džepu i nudi sve više i više mogućnosti kojima prevazilazi prvobitnu svrhu uređaja. Sa njega šaljemo mejlove, služi nam kao alarm, na njemu slušamo muziku, surfujemo internetom, služi nam kao navigacija, kalendar ili za pregled objava na društvenim mrežama, uz pomoć njega fotografišemo i snimamo.\nNajnovije istraživanje kompanije LG Electronics (LG) pokazalo je da naše mobilne telefone češće koristimo za fotografisanje nego za obavljanje poziva.\nIstraživanje kompanije LG pratilo je navike korisnika mobilnih telefona u Sjedinjenim Američkim Državama i Južnoj Koreji, a korisnici su odgovarali na pitanja koje vrste sadržaja dele putem telefona, šta im smeta i koja su njihova očekivanja od kamere na mobilnom telefonu.\nČak 87% ispitanika izjavilo je da najmanje jednom nedeljno mobilnim telefonom fotografišu, dok je 82% reklo da toliko često koriste funkciju pozivanja. Dodatno, rezultati istraživanja pokazuju da je upotreba kamere češća od korišćenja telefona za posetu društvenim mrežama (80% ispitanika).\nČak 61% ljudi u komunikaciji radije bira da pošalje fotografiju umesto tekstualne poruke. Fotografije dece i selfiji su najpopularniji u SAD, dok Koreanci više dele slike hrane i putovanja koje postavljaju na društvene mreže. Fotografisanje i brzo deljenje je trend na koji su proizvođači takođe odgovorili pa telefoni sa funkcijom deljenja ekrana (odnosa 2:1), omogućavaju korisniku da fotografiju snimljenu u gornjem delu ekrana odmah prosledi koristeći donju polovinu ekrana.\nSnimanje video zapisa na telefonu takođe postaje popularno, 74% ispitanika je odabralo snimanje video zapisa kada fotografije nisu dovoljne da prikažu atmosferu, a 68% izabere ovu metodu na zanimljivim mestima i kod prelepih pejzaža. Neki uređaji, kao što je LG G7 ThinQ, mogu da snimaju fotografije i video zapise u HDR kvalitetu, pa je na odmor dovoljno poneti jedan uređaj, bez straha da će vaši prijatelji ostati uskraćeni za realističan doživljaj.\nPrema istraživanju, tri najnepovoljnije situacije kod fotografija na mobilnom telefonu su zamućene slike, pikseli koji se vide pri zumiranju i činjenica da većina telefonskih kamera ne može da ovekoveči pravu lepotu pejzaža.\nDodatno, 54% ispitanika se osećalo loše zbog nedostatka veštine fotografisanja mobilnim telefonom, a 63% je nezadovoljno kompozicijom ili prikazom boja. Jedna trećina žena u dvadesetim i tridesetim godinama ima problem da „uhvati“ dobar kadar svojih kućnih ljubimaca dok se pomeraju, dok je 74% žena nezadovoljno fotografijama snimljenim u izazovnim svetlosnim uslovima.\nDrugi pomenuti problem se može lako rešiti ako odaberemo telefon sa funkcijom za smanjenje šuma i proverimo da li je kamera na najnižem otvorenom blendu. Dodatno, neki pametni telefoni mogu čak i automatski da postave idealan režim fotografisanja uzimajući u obzir okolinu i uslove osvetljenja.\nPolovina ispitanika je naglasila da za deljenje na društvenim mrežama traže savršenu fotografiju. 56% njih se žalilo što nisu u stanju da fotografišu predmet i pozadinu u jednoj slici – ili subjekt postaje pikseliran kada je uvećan, ili nema dovoljno prostora za pozadinu. Telefoni koji nam omogućavaju da snimimo realnu fotografiju iz različitih uglova nude rešenje za ovaj problem.\nNa primer, LG G7 ima kameru sa uglom vidljivosti od 71 stepen i 107 stepeni i jednostavnim pritiskom na dugme se može prebaciti sa jedne na drugu, a pikseli nisu vidljivi čak ni kada se slika zumira. Ovaj model bio bi idealan za 83% ispitanika koji su izjavili da bi bili srećni ako bi imali telefon koji može da fotografiše iz različitih uglova.


KOŠARKAŠI I KOŠARKAŠICE DOBILI RIVALE U KVALIFIKACIJAMA ZA EVROPSKA PRVENSTVA – Sportski savez Beograda\nPočetnaKošarkaKOŠARKAŠI I KOŠARKAŠICE DOBILI RIVALE U KVALIFIKACIJAMA ZA EVROPSKA PRVENSTVA\nKošarkaška reprezentacija Srbije igraće protiv Gruzije, Finske i još jedne ekipe iz prvog kruga kvalifikacija u okviru grupe „E“ u borbi za plasman na Evropsko prvenstvo 2021. godine, odlučeno je danas žrebom u Minhenu. Iz kvalifikacione grupe u kojoj je Srbija plasman na kontinentalni šampionat 2021. godine obezbediće dva najbolja tima, pored Gruzije jer je domaćin turnira uz Nemačku, Češku i Italiju. Trećeg rivala „Orlovi“ će dobiti posle pretkvalifikacija, i to najboljeg iz grupe u kojoj su Švajcarska, Portugalija i Island.\nPredstojeće kvalifikacije igraće se po „round robin“ sistemu, odnosno svaka ekipa sa svakom, i to kod kuće i na strani, a po tri najbolja tima iz svake grupe izboriće plasman na Evropsko prvenstvo.\nKvalifikacije će igrati i domaćini Evrobasketa (Češka, Gruzija, Nemačka i Italija), ali van konkurencije, pa će iz grupa kao što je slučaj sa našom, u kojima će oni biti smešteni, plasman na EP izboriti po dva najbolja tima. Kvalifikacije za Eurobasket 2021 igraće se kroz tri FIBA prozora, i to u terminima 17 – 25. februar 2020, 23. novembar – 1. decembar 2020. i 15 – 23. februar 2021, i svaka reprezentacija igraće u svakom prozoru po dva meča. EP je na programu je od 17. avgusta do 3. septembra 2021. godine, uz učešće 24 selekcije.\nGRUPA E: SRBIJA Gruzija, Finska, kvalifikant (Švajcarska / Portugalija / Island).\nŽenska košarkaška reprezentacija Srbije saznala je imena protivnica u kvalifikacijama za Evropsko prvenstvo koje će 2021. godine biti igrano u Španiji i Francuskoj. Izabranice selektorke Marine Maljković će se takmičiti u Grupi „E“ zajedno sa Turskom, Litvanijom i Albanijom. U grupama B, F i H biće po tri ekipe, dok će se u ostalim grupama takmičiti po četiri nacionalna sastava. Kvalifikacije za Eurobasket 2021. igraće se kroz tri prozora tokom kojih će biti odigrane po dve utakmice. Počinju u periodu od 10. do 18. novembra ove godine, nastavljaju se godinu dana kasnije od 8. do 16. novembra 2020, a završavaju se u periodu od 31. januara do 8. februara 2021. Plasman na Evropsko prvenstvo izboriće devet prvoplasiranih i pet najboljih drugoplasiranih koje će uz organizatore Španiju i Francusku činiti 16 ekipa učesnica Evrobasketa 2021.


Saša Đorđević je već bivši trener bivšeg šampiona Evrope? Predsednik Fenera se izlanuo pred TV kamerama\nA govorio se i o zameniku\nŠampioske ambicije Fenerbahčea i Aleksandra Đorđevića, tokom ove sezone nisu se ispunile. Više puta je bilo nagoveštaja u turskim medijima da će doći do izvesnih promena, ali sada je o tome progovorio i prvi čovek Sportskog društva Fenerbahčea, Ali Kodž.\nDok je govorio o statusu Jana Veselog i Nanda de Kola, Kodž je naveo da će o njima odlučiti novi trener, te nezvanično saopštio da je saradnja sa srpskom legenda okončana.\n- Smanjili smo budžet u košarkaškoj sekciji da ne može da bude manji. O status sa Janom Veselim i Nandom de Kolom odlučiće novi trener (ako bude u budžetu novca), ali obojici im ističu ugovori - izlanuo se Kodž prilikom gostovanja na turskoj televizijskoj stanici Bejaz.\nĐorđević je u Istanbul stigao krajem jula, nakon rastanka sa Virtusom, kome je pak doneo prvu titulu šampiona Italije posle dvadesetogodišnjeg posta.\nVeseli nije dozvolio iznenađenje: Kraj sna za Alimpijevićevu Bursu\nKraj saradnje Đorđevića i Fenerbahčea? Turci već pregovaraju sa Žocovim učenikom\nFenerbahče se pretplatio na selektore Srbije: Marina kreće utabanom stazom, čeka se zvanična potvrda!\nNije nekadašnji selektor Srbije mogao da kroji tim po svojim željama, što zbog budžeta, a što i iz razloga vremenskog ograničenja.\nKlub šampionskih ambicija poput Fenera, nije zadovoljan učinkom u Evroligi, gde su zabeležili samo deset pobeda i 18 poraza, pa se već izvesno vreme govori o novom treneru i to Dimitrisom Itudisom, koji sada vodi CSKA.\nSale Nacionale poslao poruku saradnicima iz Fenera, da li ovo znači kraj?\nĐorđević nakon titule poslao poruku klubu i navijačima: Ne znam nepogrešiv put do uspeha, ali...\nFenerbahče Aleksandar Đorđević košarkaški transferi ali kodž